title: Joakim Strand

text: Strand on toiminut hallitusten varapuheenjohtajana Pohjanmaan liitossa, Kvarken Portsissa ja Merenkurkun neuvostossa sekä jäsenenä Pohjanmaan liiton tasa-arvoryhmässä.


title: Jani Mäkelä

text: Jani Kalevi Kristian Mäkelä (s. 21. lokakuuta 1976 Joutseno) on perussuomalaisia edustava kansanedustaja.


title: Jani Mäkelä

text: Mäkelä valmistui ylioppilaaksi Joutsenon lukiosta vuonna 1995 ja tradenomiksi Etelä-Karjalan Ammattikorkeakoulusta vuonna 2002. Hän työskenteli Tiedon järjestelmäasiantuntijana vuosina 2002–2015.


title: Jani Mäkelä

text: Mäkelä on ollut Lappeenrannan kaupunginvaltuustoon jäsen vuodesta 2013 lähtien. Hän toimi Lappeenrannan kaupunginhallituksen 1. varapuheenjohtajana 2013–2017 ja on vuodesta 2017 lähtien ollut kaupunginhallituksen 2. varapuheenjohtaja.


title: Jani Mäkelä

text: Mäkelä oli Kymen Perussuomalaisten 1. varapuheenjohtaja 2012–2015 ja perussuomalaisten puoluevaltuuston jäsen 2013–2015.


title: Jani Mäkelä

text: Mäkelä oli ehdolla vuoden 2011 eduskuntavaaleissa, joissa hän sai 4 909 ääntä Kymen vaalipiirissä ja ylsi varasijalle. Hänet valittiin kansanedustajaksi vuoden 2015 eduskuntavaaleissa, joissa hän sai 6 102 ääntä Kaakkois-Suomen vaalipiirissä. Mäkelä on ollut Veikkauksen hallintoneuvoston jäsen vuodesta 2015 lähtien.


title: Jani Mäkelä

text: Mäkelän keskeiset poliittiset teemat ovat maahanmuuttokriittisyys ja EU-vastaisuus. Hän on aktiivisimpia kansanedustajia sosiaalisessa mediassa. Mäkelä tunnetaan muiden puolueiden kansanedustajien kärkkäästä arvostelusta Twitterissä. Hänen arvostelunsa kohteena ovat etenkin vihreiden, vasemmistopuolueiden ja sinisten edustajat.


title: Jani Mäkelä

text: Mäkelä avioitui vaimonsa kanssa vuonna 2012 ja heillä on vuosina 2012, 2014 ja 2017 syntyneet lapset. Mäkelä kuuluu evankelis-luterilaiseen kirkkoon.


Jääkiekon 1. divisioonan maailmanmestaruuskilpailut 2016 pelattiin huhtikuussa 2016. A-lohko pelattiin Puolassa ja B-lohko Kroatiassa.


title: Dexter Fletcher

text: Dexter Fletcher (s. 31. tammikuuta 1966 Lontoo) on brittiläinen näyttelijä ja ohjaaja, joka on esiintynyt useissa menestyneissä elokuvissa. Hänen tunnetuimpia televisioroolejaan ovat Tony Casemore sarjassa "Hotel Babylon" (2006–2009) sekä John Martin sarjassa "Taistelutoverit" (2001).


title: Dexter Fletcher

text: Fletcherin esikoiselokuva ohjaajana, "Wild Bill", sai ensi-iltansa Lontoon elokuvajuhlilla vuonna 2011. Sen jälkeen hän on ohjannut elokuvat "Sunshine on Leith" (2013) ja "Eddie the Eagle" (2016).


title: Boxers de Bordeaux

text: Boxers de Bordeaux on ranskalainen jääkiekkojoukkue Bordeauxin kaupungista. Joukkue on pelannut joitakin kausia Ranskan pääsarjassa ennen 2000-lukua, mutta konkurssin jälkeen pääasiassa alemmilla tasoilla. Kauden 2014-2015 päätteeksi joukkue onnistui nousemaan takaisin maan pääsarjaan 16 kauden tauon jälkeen.


title: Scott Pilgrim vastaan maailma

text: Scott Pilgrim vastaan maailma ("Scott Pilgrim vs. the World") on vuonna 2010 ensi-iltansa saanut komediaelokuva, jonka on ohjannut Edgar Wright. Se perustuu Bryan Lee O'Malleyn "Scott Pilgrim" -sarjakuvaan. Elokuva kertoo Scott Pilgrimistä, joka joutuu taistelemaan tyttöystävänsä pahoja ex-heiloja vastaan.


title: Scott Pilgrim vastaan maailma

text: Elokuvan ensi-ilta oli Fantasia Festivalilla heinäkuussa 2010. Teatterilevitykseen se tuli Yhdysvalloissa 13. elokuuta 2010. Elokuva sai kriitikoilta positiivisen vastaanoton, mutta oli kaupallinen floppi. Sittemmin se on kuitenkin saavuttanut kulttielokuvan maineen.


title: Scott Pilgrim vastaan maailma

text: Scott Pilgrim on 22-vuotias vetelys, joka soittaa kavereidensa kanssa kellaribändissä. Hän tapaa Ramona Flowersin, unelmiensa tytön. Scott saa kuitenkin pian huomata, että uuden ihastuksen elämää kontrolloi seitsemän ilkeää exää, jotka tekevät mitä tahansa lopettaakseen tämän uuden suhteen. Scottin tullessa läheisemmäksi Ramonan kanssa hänen on kohdattava yhä häijymmiksi käyvät entiset heilat. Jos Scott aikoo voittaa todellisen rakkauden puolelleen, hänen on päihitettävä heidät kaikki ennen kuin peli on todella pelattu.


title: Sari Raassina

text: Sari Johanna Raassina (s. 19. huhtikuuta 1963 Jyväskylä) on kuopiolainen Kansallisen Kokoomuksen kansanedustaja. Hänet valittiin ensi kerran kansanedustajaksi eduskuntavaaleissa 2015. Hän toimii myös Kuopion kaupunginvaltuutettuna ja on kaupunginvaltuuston puheenjohtaja. Ennen kansanedustajuuttaan hän toimi syöpätautien erikoislääkärinä.


title: Febo Mari

text: Febo Mari (oikealta nimeltään "Alfredo Rodriguez", 16. tammikuuta 1881 Messina – 6. kesäkuuta 1939 Rooma) oli italialainen näyttelijä ja ohjaaja.


title: Febo Mari

text: Valmistuttuaan yliopistosta Mari työskenteli teatterinäyttelijänä ja vuodesta 1911 lähtien myös teatteriohjaajana. Samana vuonna hän alkoi esiintyä myös elokuvissa. Marin ensimmäinen elokuvaohjaus oli "Il critico" vuonna 1912. Hänen muita elokuviaan ovat Eleonora Dusen tähdittämä "Cenere" (1916) ja "Il fauno" (1917). Mari kirjoitti myös näytelmiä, proosaa ja runoja.


title: 4-kloori-2-nitrotolueeni

text: 4-kloori-2-nitrotolueeni eli 2-nitro-4-klooritolueeni (CHClNO) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden valmistuksessa. Muita kaupallisesti merkittäviä 4-kloori-2-nitrotolueenin isomeerejä ovat 2-kloori-4-nitrotolueeni ja 2-kloori-6-nitrotolueeni.


title: 4-kloori-2-nitrotolueeni

text: Huoneenlämpötilassa 4-kloori-2-nitrotolueeni on keltaisia monokliinisiä kiteitä. Yhdiste on veteen liukenematon, mutta liukenee moniin orgaanisiin liuottimiin kuten etanoliin ja dietyylieetteriin.


title: 4-kloori-2-nitrotolueeni

text: 4-kloori-2-nitrotolueenia valmistetaan joko klooraamalla o-nitrotolueenia tai nitraamalla väkevien typpi- ja rikkihappojen seoksen avulla p-klooritolueenia. Ensimmäisessä menetelmässä sivutuotteena muodostuu 2-kloori-6-nitrotolueenia ja jälkimmäisessä 4-kloori-3-nitrotolueenia.


title: 4-kloori-2-nitrotolueeni

text: 4-kloori-2-nitrotolueeni voidaan pelkistää vedyttämällä 4-kloori-o-toluidiiniksi, jota käytetään muun muassa atsovärien valmistuksessa.


title: Saara-Sofia Sirén

text: Saara-Sofia Maria Siren (s. 10. heinäkuuta 1986 Mikkeli) on Kansallisen Kokoomuksen kansanedustajaksi valittu poliitikko Turusta. Hänet valittiin ensi kerran kansanedustajaksi eduskuntavaaleissa 2015. Siren toimii Turun kaupunginvaltuutettuna ja kaupunginhallituksen jäsenenä. Koulutukseltaan hän on kauppatieteiden maisteri. Hän on naimisissa ja perheeseen kuuluu 2013 syntynyt tytär.


title: John Souttar

text: John Souttar (s. 25. syyskuuta 1996 Aberdeen) on skotlantilainen jalkapalloilija, pelipaikaltaan keskuspuolustaja. Hän edustaa Skotlannin valioliigassa pelaavaa Dundee Unitedia, jonka junioreihin hän siirtyi yhdeksänvuotiaana vuonna 2006.


title: John Souttar

text: Souttar teki debyyttinsä seuran edustusjoukkueessa tammikuussa 2013. Hänestä tuli tuolloin Unitedin historian nuorin pelaaja 16 vuoden ja 99 päivän ikäisenä.


title: Daniel De Silva

text: Daniel Peter De Silva (s. 6. maaliskuuta 1997 Perth) on australialainen jalkapalloilija, pelipaikaltaan hyökkäävä keskikenttäpelaaja. Hän edustaa A-Leaguessa pelaavaa Perth Glorya, ja siirtyy kesällä 2015 Serie A:n AS Romaan.


title: Daniel De Silva

text: De Silvan oli tarkoitus siirtyä vuonna 2013 Evertonin akatemiaan, mutta siirto kariutui viisumiongelmiin. Tämän jälkeen hän solmi ammattilaissopimuksen Perth Gloryn kanssa.


title: Trijntje Oosterhuis

text: Judith Katrijntje "Trijntje" Oosterhuis (s. 5. helmikuuta 1973) on alankomaalainen laulaja. Hän aloitti uransa vuonna 1987 perustaessaan Total Touch -yhtyeen veljensä Tjeerd Oosterhuisin kanssa. Soolouralle hän siirtyi 2000-luvun alussa. Oosterhuis edusti Alankomaita vuoden 2015 Eurovision laulukilpailussa kappaleella "Walk along". Kappale sijoittui semifinaalissa sijalle 14. eikä päässyt finaaliin.


title: Trijntje Oosterhuis

text: Oosterhuis voitti Barbara Dex -palkinnon vuonna 2015.


title: Beaumont

text: Beaumont voi tarkoittaa ainakin seuraavia:


title: Formose Mendy

text: Formose Mendy (s. 23. maaliskuuta 1989 Guédiawaye, Senegal) on senegalilaissyntyinen guineabissaulainen jalkapalloilija, joka edustaa Veikkausliigassa pelaavaa Helsingin Jalkapalloklubia. Pelipaikaltaan oikeajalkainen Mendy on oikea laitahyökkääjä. Hän on pelannut myös Guinea-Bissaun jalkapallomaajoukkueessa.


title: Formose Mendy

text: Mendy aloitti ammattilaisuransa ranskalaisessa RC Lensissä, jonka kakkosjoukkuetta hän edusti vuosina 2006-2009 pelaten 13 ottelua, joissa syntyi yksi maali. Kauden 2008-2009 hän oli lainalla kolmanneksi korkeimman sarjatason Nationalin FC Istresissä.


title: Formose Mendy

text: Heinäkuussa 2009 Mendy siirtyi Espanjan kolmanneksi korkeimman sarjatason Segunda División B:n CD Puertollanooon, jossa hän pelasi kauden 2009-2010 ajan tehden 14 esiintymistä kentällä. Vuoden 2010 heinäkuussa Mendy siirtyi espanjalaisen Sporting Gijónin organisaatioon. Hän pelasi seuran kakkosjoukkueen paidassa vuosina 2010-2012 42 ottelua viimeistellen niissä neljä maalia. Debyytti seuran ykkösjoukkueen paidassa korkeimmalla sarjatasolla Primera Divisiónissa tapahtui helmikuussa 2012 Racing de Santanderia vastaan. Kauden 2011-2012 jälkeen seura putosi Segunda Divisióniin. Yhteensä Mendylle kertyi gijónilaisseuran ykkösjoukkueessa 35 ottelua.


title: Formose Mendy

text: Syyskuussa 2014 sopimuksensa Gijónin kanssa katkaissut Mendy siirtyi Englantiin, toiseksi korkeimman sarjatason Mestaruussarjan Blackpooliin. Otteluita kertyi syyskauden aikana vain kolme. Huhtikuussa 2015 Mendy teki kauden 2015 loppuun kestävän sopimuksen Suomen Veikkausliigan hallitsevan mestarin Helsingin Jalkapalloklubin kanssa.


title: Formose Mendy

text: Mendy debytoi Guinea-Bissaun jalkapallomaajoukkueessa helmikuussa 2011 ystävyysottelussa Gambiaa vastaan. Se on hänen toistaiseksi ainoa maaottelunsa.


title: Formose Mendy

text: Senegalissa syntynyt Mendy sai valita maajoukkueekseen Senegalin sijasta myös Guinea-Bissaun, jonka hän lopulta valitsikin. Syy Guinea-Bissaun edustusmahdollisuuteen oli se, että Mendyn molemmat vanhemmat ovat kotoisin sieltä.


title: Morsiuslunnaat

text: Morsiuslunnaat ovat sulhasen tai tämän perheen maksamat rahat tai esineet, jotka peritään miehen saamasta morsiamesta. Yleisemmin mieheltä peritään morsiuslunnaat, jotka useimmiten maksetaan morsiamen isälle ennen häiden järjestämistä.


title: Morsiuslunnaat

text: Morsiuslunnaiden maksaminen on yleistä muun muassa Afrikan maissa.


title: Kento Masuda

text: Kento Masuda (; s. 29. kesäkuuta 1973 Katori, Chiba, Japani) on säveltäjä, muusikko ja taiteilija. Masuda on Grammy-palkinnot jakavan National Academy of Recording Arts and Sciences -organisaation jäsen.


title: Matias Hänninen

text: Matias Tapio Hänninen (s. 15. maaliskuuta 1991 Helsinki) on suomalainen jalkapalloilija, joka edustaa Veikkausliigassa pelaavaa HIFK Fotbollia. Pelipaikaltaan Hänninen on oikea laitapuolustaja tai keskikenttäpelaaja.


title: Matias Hänninen

text: Hännisen kasvattajaseura on FC Kontu. Vuodesta 2010 hän on edustanut HIFK Fotbollia. Hännisen tullessa HIFK:hon seura pelasi Kakkosta, mutta ensimmäisen kauden päätteeksi joukkue nousi Ykköseen. Vuonna 2011 Hänninen kävi lainalla Kakkosen Kiffenissä, jossa otteluita kertyi kolme. Kaudeksi 2013 HIFK putosi Kakkoseen, jolloin Hänninen teki 26 pelaamassaan ottelussa seitsemän osumaa ja HIFK palasi kaudeksi 2014 takaisin Ykköseen. Ykkösessä Hänninen onnistui maalinteossa kuudesti 27 pelissä, kun seura voitti sarjan sensaatiomaisesti ja nousi kaudeksi 2015 Veikkausliigaan. Hänninen debytoi Veikkausliigassa huhtikuussa 2015 IFK Mariehamnia vastaan.


title: Matias Hänninen

text: Jalkapallouransa ohella Hänninen opiskelee luokanopettajaksi Helsingin yliopistossa.


title: Flecktarn

text: Flecktarn (myös "flecktarnmuster" tai "fleckentarn") on monivärinen, yleisemmin viisivärinen saksalainen maastokuvio. Saksan armeija alkoi kehittämään maastokuvioita ja maastopukua jo ennen toista maailmansotaa. Waffen-SS-joukot ottivat maastokuvioiset varusteet käyttöön vuonna 1935.


title: Flecktarn

text: Vuonna 1976 Bundeswehr suunnitteli uuden oliivinvihreä-harmaa maastokuvion. Sen pohjalta vuonna 1990 Bundeswehr otti käyttöön nykyisen Saksan armeijan Flecktarn-maastokuvion. Flecktarn-tyyppisiä maastokuvioita on nykyään myös muun muassa Tanskan maavoimien käytössä.


Jääkiekon 2. divisioonan maailmanmestaruuskilpailut 2016 pelattiin huhtikuussa 2016.


title: Ahmaspistiäiset

text: Ahmaspistiäiset ("Ichneumonidae") ovat pistiäisten lahkoon ("Hymenoptera") kuuluva loispistiäisten heimo. Ne loisivat muita selkärangattomia, erityisesti perhosten, kovakuoriaisten ja pistiäisten toukkia. Lajeja on kuvattu maailmanlaajuisesti noin 24000 ja niitä arvioidaan olevan yli 100000. Suomesta lajeja tunnetaan yli 2700.


title: Ahmaspistiäiset

text: Ahmaspistiäisten uskottiin pitkään olevan runsaimmillaan lauhkealla vyöhykkeellä tropiikin sijaan, toisin kuin useimmat muut eliöryhmät. Niitten 'poikkeuksellinen lajirunsausjakauma' on kuitenkin kyseenalaistettu uusien lajien löydyttyä tropiikista .


title: Ahmaspistiäiset

text: Heimon tieteellinen nimi Ichneumonidea tulee latinan sanasta 'ichneumon', joka taasen juontaa juurensa kreikan sanoista ἰχνεύμων (ikhneúmōn, "jäljittäjä") ja ἴχνος (íkhnos, "jälki, jalanjälki"). Tämä viitannee ahmaspistiäisten tapaan etsiä isäntiään, pyrähtäen lehdeltä toiselle tai tuntosarveillen lehtikariketta jälkikoiran tavoin.


title: Ahmaspistiäiset

text: Suomenkielinen nimi ahmaspistiäinen vakiintui käyttöön vuoden 2009 paikkeilla, pistiäistyöryhmän otettua nimen Reijo Jussilan ehdotuksesta käyttöön. Aiemmin käytetty termi varsinaiset loispistiäiset koettiin kaksiosaisena hankalaksi. Toisinaan käytetty termi kihopistiäiset on vakiintunut ahmaspistiäisten alaheimon Ichneumoninae nimeksi.


title: Ahmaspistiäiset

text: Ahmaspistiäiset kuuluvat hoikkatyvisiin ja niiden ulkomuoto mukailee muita alalahkon edustajia. Takaruumiin etuosa on kaventunut 'vyötäröksi', siipipareja löytyy kaksi, aikuisten päässä on isot verkkosilmät ja päälaella kolme pistesilmää. Koko vaihtelee huomattavasti noin millimetristä yli seitsemään senttimetriin.


title: Ahmaspistiäiset

text: Ahmaspistiäiset ja niiden lähisukulaiset vainopistiäiset erottaa muista hoikkatyvisistä tuntosarvien perusteella: jaokkeita löytyy yleensä vähintään 16, muista hoikkatyvisistä alle 13. Naaraat erottaa myös neulamaisesta munanasettimesta - joka saattaa ulottua kauas loppuruumiin taakse - mutta samanlainen munanasetin löytyy joiltain muiltakin loispistiäisryhmiltä.


title: Ahmaspistiäiset

text:
Ahmaspistiäiset erottaa samannäköisistä vainopistiäisistä (Braconidae) pääosin siipisuonituksen perusteella. Etusiiven suoni 2m-cu löytyy lähes kaikilta (95%) ahmaspistiäisiltä muttei vainopistiäisiltä. Suoni 1rs-m taasen puuttuu ahmaspistiäisiltä, mutta löytyy yli 85%:lta vainopistiäisistä. Takasiiven suoni rs-m liittyy suoneen Rs eri kohdassa ahmas- ja vainopistiäisillä: liitos tapahtuu Rs/R1-haaran jälkeen (tai haaran kohdalla) ahmaspistiäisillä, mutta ennen haaraa vainopistiäisillä. Myös takaruumiin rakenne poikkeaa: vainopistiäisten toinen ja kolmas tergiitti ovat yleensä yhteensulautuneet toisin kuin lähes kaikilla ahmaspistiäisillä.
Ahmaspistiäisiä tavataan kaikilla mantereilla Etelämannerta lukuun ottamatta. Ne eivät rajoitu tiettyyn elinympäristöön, vaan niitä esiintyy runsaslukuisina kaikkialla missä ylipäätään elää selkärangattomia.


title: Ahmaspistiäiset

text: Levinneisyyden luultiin pitkään poikkeavan normaalista, sillä lajeja uskottiin elävän eniten lauhkealla vyöhykkeellä tropiikin sijaan. Ahmaspistiäisiä onkin käytetty klassisena oppikirjaesimerkkinä poikkeavasta lajirikkausjakaumasta. Viime aikoina tämä käsitys on kyseenalaistettu lukuisten uusien lajien löydyttyä tropiikista.


title: Ahmaspistiäiset

text: Ahmaspistiäiset loisivat muita selkärangattomia munimalla isäntäyksilön sisälle tai ulkopinnalle. Kuoriuduttuaan pistiäistoukka syö isäntänsä elävältä. Useimmiten isäntänä toimii perhosen, kovakuoriaisen tai muun pistiäisen toukka, mutta jotkin lajit loisivat myös hämähäkkejä tai muita ahmaspistiäisiä.


title: Ahmaspistiäiset

text: Pistiäiset jaotellaan loisintastrategian mukaan idiobiontteihin ja koinobiontteihin. Idiobiontit lamaannuttavat isäntänsä estäen sitä kehittymästä, kun taas koinobionttien isännät virkoavat pian muninnan jälkeen ja jatkavat kehitystään. Isäntä kuolee joidenkin viikkojen jälkeen pistiäisen kuoriutuessa.


title: Ahmaspistiäiset

text: Aikuiset ahmaspistiäiset voivat täydentää ravintovarastojaan juomalla kasvien nesteitä, mettä, tai syömällä muita hyönteisiä.


title: Ahmaspistiäiset

text: Ahmaspistiäisten sukulaisuussuhteet ja evoluutiohistoria tunnetaan yhä huonosti. Heimo on ollut olemassa vähintään jurakaudelta lähtien (noin 150mvs) ja se runsastui merkittävästi oligoseenikaudella.


title: Ahmaspistiäiset

text: Kirjoitushetkellä (2015) ahmaspistiäiset jaotellaan noin 39 alaheimoon:


title: Ryōta Murata

text: Ryōta Murata (, s. 12. tammikuuta 1986 Nara) on japanilainen ammattilaisnyrkkeilijä, entinen amatöörinyrkkeilijä ja olympiavoittaja. 182 senttimetriä pitkä oikeakätinen Murata kilpailee keskisarjassa.


title: Ryōta Murata

text: Murata saavutti olympiakultaa keskisarjasta vuoden 2012 kesäolympialaisista Lontoosta. Hän voitti finaalissa Brasilian Esquiva Falcão Florentinon. MM-kilpailuista Muratalla on hopeaa vuodelta 2011 keskisarjasta Bakusta. Hänellä on myös yksi Aasian-mestaruuspronssi.


title: Ryōta Murata

text: Murata aloitti ammattilaisuransa huhtikuussa 2013. Ensimmäisessä ottelussaan elokuussa 2013 Murata voitti maanmiehensä Akio Shibatan teknisellä tyrmäyksellä. Murata on voittanut kaksitoista uransa kolmestatoista ammattilaisottelusta. Ainoan tappionsa Murata on kärsinyt WBA liiton mestaruusottelussa Hassan N'Dam N'Jikamille.


title: Vladimir Putinin vuori

text: Vladimir Putinin vuori (kirg. Владимир Путин атындагы чоку, ) on Vladimir Putinin mukaan nimetty vuori Kirgisiassa. Vuori sai nimensä maaliskuussa 2011. Nimittämisen hyväksyi joulukuussa 2010 Almazbek Atambajev. Vuori on 4 446 metriä korkea.


title: Olga Ahtinen

text: Olga Ahtinen (s. 15. elokuuta 1997 Kokkola) on suomalainen jalkapalloilija, joka edustaa tanskalaista Brøndby IF:ää. Pelipaikaltaan Ahtinen on keskikenttäpelaaja. Hän teki ensiesiintymisensä naisten maajoukkuessa tammikuussa 2017 ja pelasikin sitten yhdeksässä joukkueen kymmenestä pelistä vuoden 2017 aikana. Syyskuun 2018 loppuun mennessä hän on pelannut yhteensä 18 maaottelua.


title: Olga Ahtinen

text: Gamlakarleby BK:n kasvatti Ahtinen debytoi seuran paidassa Naisten Liigassa kaudella 2013 vain 15-vuotiaana. Hän pelasi sarjassa kauden aikana seitsemän peliä viimeistellen niissä yhden maalin. Kauden 2014 Ahtinen pelasi toisessa kokkolalaisseurassa, Kokkola Futis 10:ssä, jossa otteluita kertyi kauden aikana 23 ja maaleja kolme. Kaudeksi 2015 Ahtinen siirtyi Naisten Liigan kauden 2015 pronssiseuraan, Kuopion Pallokissoihin. Alkuvuoden 2017 hän pelasi PK-35:ssä, josta hän kesällä 2017 siirtyi Tanskaan Brøndby IF:n joukkueeseen.


title: Olga Ahtinen

text: Ahtinen pelasi vuosina 2013–2014 Suomen alle 17-vuotiaiden maajoukkueessa 10 ottelua tehden niissä kaksi maalia. Vuodesta 2014 lähtien hän on kuulunut alle 19-vuotiaiden maajoukkueeseen, jonka riveissä hän teki hattutempun EM-karsintaottelussa Georgiaa vastaan syyskuussa 2014. Ahtinen on toiminut niin alle 17- kuin alle 19-vuotiaiden kapteenina. Ahtinen on myös valittu vuoden tyttöpelaajaksi vuonna 2013 sekä vuoden lupaavaksi nuoreksi pelaajaksi 2015.


title: Unto Mielonen

text: Unto Oskar Mielonen (5. tammikuuta 1915 Viipuri – 6. tammikuuta 1976 Hollola) oli suomalainen kenraalimajuri. Hän oli Savo-Karjalan sotilasläänin komentaja 1971–1974.


title: Unto Mielonen

text: Unto Mielosen vanhemmat olivat kaupanhoitaja Oskar Aleksander Mielonen ja Hilda Maria Puustell ja puoliso vuodesta 1940 Kaisu Maria Gustava Posti. Mielonen kirjoitti ylioppilaaksi 1934 ja valmistui Kadettikoulusta 1937 ja Sotakorkeakoulusta 1950. Hän palveli puolustusvoimissa nuorempana upseerina 1937–1939. Mielonen osallistui talvisotaan 1. divisioonan tykistötoimiston päällikkönä ja jatkosotaan patteristoupseerina. Sodan jälkeen hän jatkoi toimistoupseerina tykistöön liittyneissä tehtävissä. Mielonen oli vuosina 1957–1958 puolustusministerin adjutanttina, 1959–1961 puolustusministeriön sotilasasiainosaston päällikkönä, 1961–1965 Suomen sotilasasiamiehenä Washingtonissa ja Ottawassa, 1965–1970 Pohjanmaan tykistörykmentin komentajana ja 1971–1974 Savo-Karjalan sotilasläänin komentajana. Jäätyään eläkkeelle puolustusvoimista hän oli tehtaan isännöitsijänä Hollolassa.


title: Unto Mielonen

text: Mielonen ylennettiin reservin vänrikiksi 1935, vänrikiksi 1937, luutnantiksi 1939, kapteeniksi 1941, majuriksi 1944, everstiluutnantiksi 1954 ja everstiksi 1959. Kenraalimajuriksi hänet ylennettiin 1970.


title: Jon Krakauer

text: Jon Krakauer (s. 12. huhtikuuta 1954 Brookline, Massachusetts, Yhdysvallat) on yhdysvaltalainen kirjailija ja vuorikiipeilijä, joka tunnetaan muun muassa vuorikiipeilyä käsittelevästä teoksestaan, Mount Everestillä tapahtunutta kiipeilyonnettomuutta mukana olleen näkökulmasta raportoivasta kirjasta Jäätäviin korkeuksiin.


title: Jon Krakauer

text: Jon Krakauer syntyi kolmantena Lewis Joseph Krakauerin ja Carol Ann Krakauerin (o.s. Jones) viidestä lapsesta. Krakauer pelasi opiskeluvuosinaan tennistä Corvallis High Schoolin joukkueessa. Vuorikiipeilyyn hän tutustui isänsä opastuksella jo kahdeksanvuotiaana.


title: Jon Krakauer

text: Kraukauer suoritti tutkinnon ympäristötieteissä Hampshire Collegessa Massachusettsissa valmistuen vuonna 1976. Krakauer tutustui Linda Mariam Mooreen, joka on entinen vuorikiipeilijä. He menivät naimisiin vuonna 1980.


title: Jon Krakauer

text: Jon Krakauer tunnetaan journalistina erityisesti hänen artikkeleistaan Outside-, Architectural Digest -, National Geographic -, Rolling Stone - ja Smithsonian-lehdissä. Päätoimisena kirjoittajana hän on työskennellyt vuodesta 1983 toimittuaan sitä ennen kirjoitustöiden ohella kalastajana ja kirvesmiehenä.


title: Jon Krakauer

text: Kirjailijanuransa Krakauer aloitti vuonna 1996 teoksella "Into the Wild" (suomennettu nimellä Erämaan armoille). Kirja kertoo Christopher McCandlessista, joka opiskelunsa päätettyään ryhtyi Yhdysvaltain länsiosissa vaeltavaksi kulkuriksi.


title: Jon Krakauer

text: Nimellä Jäätäviin korkeuksiin suomennettu "Into thin Air" (1997) kertoo Rob Hallin johtamasta Mount Everest -retkikunnasta, jossa Krakauer itse oli mukana. Teos perustuu Outside-lehdessä edellisvuonna julkaistuun Krakauerin artikkeliin.


title: Jon Krakauer

text: Vuonna 2003 ilmestynyt "Under the Banner of Heaven" käsittelee mormonismia, erityisesti sen fundamentalistisia suuntauksia.


title: Jon Krakauer

text: Syksyllä 2009 julkaistu "Where Men Win Glory: The Odyssey of Pat Tillman" kertoo NFL-liigassa jalkapalloa pelanneen ja Afganistanissa Yhdysvaltain joukoissa kaatuneen Pat Tillmanin tarinan hänen kirjeidensä ja uutislähteiden kautta.


title: Janne Schäfer

text: Janne Schäfer (s. 28. toukokuuta 1981 Henstedt-Ulzburg, Schleswig-Holstein, Länsi-Saksa) on saksalainen uransa jo päättänyt naisuimari. 190 senttimetriä pitkä Schäfer edusti aktiiviurallaan TV Jahn Wolfsburgia ja kilpaili pääosin rintauinnissa.


title: Janne Schäfer

text: Schäfer saavutti lyhyen radan MM-kilpailuista hopeaa sekauintiviestistä vuodelta 2000. Pitkän radan EM-kilpailuista hän saavutti kultaa vuodelta 2008 ja pronssia vuodelta 1999 50 metrin rintauinnista. Lyhyen radan EM-kilpailuista Schäfer saavutti peräti kuusi kultamitalia, viisi hopeamitalia ja neljä pronssimitalia. Mitaleista kaksi kultaa ja kolme hopeaa ovat tulleet viesteistä, loput ovat henkilökohtaisia mitaleita. Schäferillä on kesäuniversiadeista kulta vuodelta 2007 ja pronssi vuodelta 2005 50 metrin rintauinnista.


title: Janne Schäfer

text: Schäfer lopetti uransa vuonna 2010. Hän on opiskellut psykologiaa muun muassa Bathin yliopistossa Englannissa.


title: Kaarlo Miettinen

text: Kaarlo Olavi Miettinen (9. helmikuuta 1916 Kuopio – 22. helmikuuta 1977 Helsinki) oli suomalainen sotilas, vuodesta 1968 insinöörikenraalimajuri. Hän oli koulutukseltaan diplomi-insinööri ja oli puolustusvoimien pääinsinööri 1966–1974.


title: Kaarlo Miettinen

text: Miettinen valmistui upseeriksi Merisotakoulusta vuonna 1939, aseteknikoksi Sotakorkeakoulusta vuonna 1953 ja diplomi-insinööriksi Teknillisestä korkeakoulusta vuonna 1958. Hän osallistui talvi- ja jatkosotaan patterin päällikkönä. Sodan jälkeen hän palveli merivoimissa vuoteen 1950 sekä pääesikunnan meripuolustus- ja rannikkotykistötoimistossa vuosina 1953–1966, viimeksi sen päällikkönä.


title: Martti Miettinen (kouluneuvos)

text: Martti Erik Miettinen (1903 – 13. syyskuuta 1985) oli merkittävä lestadiolainen vaikuttaja. Hän oli teologian tohtori ja työskenteli Kouluhallituksen kouluneuvoksena 1957–1966.


title: Polacanthus

text: Polacanthus oli linnunlantioisten lahkoon kuulunut dinosaurusten suku. Se oli 4 metriä pitkä kasvinsyöjä. Sillä oli piikkejä selässään ja jalkojen yläosaa peitti panssari. Näiden suojusten lisäksi se pystyi käyttämään myös häntää apunaan puolustautumiseen. "Polacanthuksen" jäänteitä on löydetty Brittein saarilta.


title: Polacanthus

text: Joidenkin lähteiden mukaan sen nimesi Richard Owen 1865, ja toisten mukaan Thomas Henry Huxley 1867.


title: Maapallon veden alkuperä

text: Maapallon veden alkuperä on yhä tutkijoille epäselvä. Monesti Maan veden sanotaan olevan lähtöisin vesipitoisista pikkuplaneetoista tai komeetoista, joita törmäsi Maahan sen syntyessä. Tämän mukaan Maan vesi on vanhempaa kuin itse Maa. Muita mahdollisia rinnakkaisia, toissijaisia ja täydentäviä veden lähteitä ovat hydraattimineraalien hajoaminen, tulivuorista purkautuva vesihöyry sekä purppurarikkibakteerien aiheuttamat kemialliset reaktiot.


title: Maapallon veden alkuperä

text: Maan veden ajatellaan usein tulleen muualta maapallon synnyn jälkeen, koska Maata on sanottu kuumaksi pitkän aikaa syntymisensä jälkeen. Monet seikat kuitenkin viittaavat Maan jäähtyneen melko nopeasti. Myöskään Kuun synnyttänyt jättitörmäys ei sulattanut koko maata ja säilöi vettä. Lisäksi ringwoodiitti-niminen mineraali pystyy varastoimaan vettä suurissa paineissa ja lämpötiloissa.


title: Maapallon veden alkuperä

text: Veden koostumus on kemiallisesti HO. Näin vesi koostuu vedystä ja hapesta. Vety voi olla kevyttä vetyä, protiumia, tai raskasta vetyä, deuteriumia. Tavallista kevyttä vetyä merkitään H:lla ja raskasta vetyä D:llä. Vertaamalla eri taivaankappaleiden vesien D/H-suhteita voidaan yrittää päätellä veden alkuperää.


title: Maapallon veden alkuperä

text: Auringolla ja jättiläisplaneetoilla on pieni D/H-suhde. Auringossa on deuteriumia suhteessa vetyyn paljon vähemmän kuin Maassa. Monissa komeetoissa, tähtienvälisessä avaruudessa ja Saturnuksen Enceladus-kuussa on enemmän deuteriumia kuin Maan valtamerissä. Joissain komeetoissa deuteriumia on yhtä paljon kuin Maassa. Asteroideissa on joko yhtä paljon kuin Maassa, tai enemmän


title: Maapallon veden alkuperä

text: Hyvin vanhoina pidetyissä kivisissä hiilipitoisissa meteoriiteissa ja pikkuplaneetoissa tiedetään olevan melko runsaasti vettä. Koska pikkuplaneettoja ja meteoriitteja yhäkin törmää maahan, on luontevaa ajatella, että Maan vesi olisi peräisin niistä. Maan synnyn aikoihin pikkuplaneettapommitus oli nykyiseen verrattuna paljon taajempaa.


title: Maapallon veden alkuperä

text: Suurimmassa pikkuplaneetassa Cereksessä on vettä ehkä 25 % ja vanhimmissa hiilikondriitti-meteoriiteissa 22 %.


title: Maapallon veden alkuperä

text: Monet maahan törmänneet pikkuplaneetat ovat peräisin ns. lumirajan takaa asteroidivyöhykkeeltä. Tähän viittaa pikkuplaneettavyöhykkeiltä tulleiden meteoriittien ja Maan merien alkuaineiden isotooppikoostumus, esim D/H-suhde.


title: Maapallon veden alkuperä

text: Erään teorian mukaan Maa sai vetensä, kun noin 85 % Maasta oli syntynyt.


title: Maapallon veden alkuperä

text: Monien hiilikondriittien D/H-suhde on lähellä Maan veden D/H-suhdetta, mutta vaihtelee paljon.


title: Maapallon veden alkuperä

text: Komeetat koostuvat enimmäkseen vedestä ja haihtuvista aineista. Myös komeettoja oli paljon Auringon, planeettojen ja Maan syntyaikoina. Usein on väitetty Maan saaneen vetensä komeetoista, jotka tulivat Jupiterin radan takaa Kuiperin vyöhykkeeltä.


title: Maapallon veden alkuperä

text: Maan vesi saattaa olla peräisin sekä asteroideista että komeetoista. Komeettojen isotooppikoostumus selittää vain puolet Maan vedestä. Hartley 2 -komeetalla on sama D/H-isotooppisuhde kuin Maan valtamerissä, mutta Rosetta-luotaimen tutkimalla komeetalla on deuteriumia suhteessa vetyyn kolme kertaa niin paljon kuin Maan merissä. Monilla muilla komeetoilla kuten Halley, Hyakutake, Hale–Bopp, ja 67P/Churyumov–Gerasimenko on vesissään deuteriumia suhteessa kevyeen vetyyn kaksi kertaa niin paljon kuin Maan vesissä.


title: Maapallon veden alkuperä

text: Maa syntyi monien tutkijoiden mukaan pikkuplaneettoja muistuttaneista planetesimaaleista. Jotkut tutkijat ovat väittäneet, että Maan vesi olisi peräisin niistä kappaleista, joista kiersi suunnilleen Maan etäisyydellä Auringosta, ja joista Maa syntyi. Teorian rasitteena on, että sen aineen jossa Maa syntyi, uskotaan olleen hyvin kuumaa. On sen vuoksi kyseenalaista, onko vesihöyryä voinut tällöin sitoutua kiinteytyneisiin mineraaleihin riittäviä määriä.


title: Benoît Paul Émile Clapeyron

text: Benoît Paul Émile Clapeyron (26. helmikuuta 1799 Pariisi – 28. tammikuuta 1864 Pariisi) oli ranskalainen insinööri ja fyysikko. Hän oli yksi termodynamiikan luojista.


title: Benoît Paul Émile Clapeyron

text: Clapeyronin panos nykyaikaisen termodynamiikan kehitykseen alkoi hänen vuonna 1834 julkaisemallaan artikkelilla "Mémoire sur la puissance motrice de la chaleur" eli "Muistiinpanoja lämmön liikuttavasta voimasta". Teoksessaan Clapeyron täydensi ja täsmensi kaksi vuotta aiemmin kuolleen Nicolas Léonard Sadi Carnotin työtä. Carnot oli aloittanut analyysin yleisestä lämpövoimakoneesta, mutta päätynyt soveltamaan siihen kalorikkiteoriaa.


title: Benoît Paul Émile Clapeyron

text: Insinöörinä Clapeyron erikoistui höyryvetureiden suunnitteluun.


title: Benoît Paul Émile Clapeyron

text: Clausius–Clapeyronin yhtälö on nimetty Clapeyronin ja Rudolf Clausiuksen mukaan.


title: Kaskisten kirkko

text: Kaskisten kirkko on arkkitehti, professori Erik Kråkströmin suunnittelema Kaskisiin 1964-1965 tiilestä ja puusta rakennettu suorakulmainen tornillinen kirkko. Se rakennettiin tontille, joka oli varattu kirkkorakennusta varten asemakaavassa jo kaksisataa vuotta aiemmin, 1767. Kirkkosaliin on liitettävissä viereinen seurakuntasali. Kirkkoa on korjattu vuonna 1974, sen pinta-ala on 460 neliötä ja istumapaikkoja siellä on kirkkosaliin liitettävissä olevat tilat mukaan lukien 275 hengelle. Alttaritaulun "Kristuksen otto ristiltä" on maalannut Åke Hellman 1965, vanhan kirkkosalin Turusta vuonna 1928 ostettu alttaritaulu "Ehtoollinen" on kirkon kerhosalissa. Kirkon 12-äänikertaiset urut on valmistanut Kangasalan urkutehdas 1966. Vanhan kirkon 1833 rakennettu ja 1904 korjattu kellotapuli on siirretty hautausmaalle, sen kellot ovat vuosilta 1752 ja 1846.


title: Kaskisten kirkko

text: Kirkon kantavat rakenteet ovat puupilareita ja -palkkeja. Puuosat ovat painekyllästettyjä ja niiden ulkopinta on petsattu. Seinäpinnat ovat tiiltä ovikorkeuteen saakka, myös kirkon lattia on tiiltä.


title: Miinoa

text: Miinoa on kylä Venäjän Karjalassa Miinoanjärven rannalla, Kuhmosta koilliseen, noin 10 kilometriä rajalta.


title: Miinoa

text: Miinoa on kylä rajantakaisessa Karjalassa, Poventsan piirissä Rukajärven kunnassa, Miinoanjärven rannalla, lähellä Kuhmoniemen rajaa. Se oli "karjalankävijäin" suosima paikka Vienan Karjalaan menevän, paljon käytetyn kulkutien varrella. Elias Lönnrot kävi Miinoassa kolmannella ja seitsemännellä runonkeruumatkallaan.


title: Fleminginkivi

text: Fleminginkivi ("Flemings sten") on Pohjan kunnassa vanhan Turun-Viipurin maantien varrella noin kilometrin verran Pohjan keskiaikaisesta kirkosta Perniöön päin sijaitseva siirtolohkare jonka luona kerrotaan Viipurista Turkuun matkalla olleen Suomen käskynhaltijan Klaus Flemingin saaneen sairauskohtauksen ja kuolleen 13. huhtikuuta 1597 jossakin lähitalossa. Mikrokliinigraniittinen lohkare on kooltaan 2x3x4 metriä.


title: Saana ja Olli

text: Saana ja Olli on suunnittelijapariskunta Saana Sipilän ja Olli Sallisen muodostama muotoiluyritys.


title: Saana ja Olli

text: Yritys suunnittelee ja valmistuttaa tekstiilituotteita, joiden materiaalina on eurooppalainen hamppukangas. Saana ja Ollin tuotteiden valmistus tapahtuu Suomessa.


title: Saana ja Olli

text: Oman mallistonsa lisäksi Saana ja Olli on suunnitellut tuotteita mm. Liptonille, japanilaiselle Dantolle, ruotsalaiselle Boråstapeterille, japanilaiselle Isetanille, Amnesty Internationalille ja Novitalle.


title: Saana ja Olli

text: Saana ja Ollin Yö metsässä -mallisto palkittiin Aller Median Muotogaalassa vuoden sisustustekstiiliksi 2012. Monocle-lehti on valinnut heidät Top 25 Global Homeware -listalleen.


title: Saana ja Olli

text: Saana ja Olli on osallistunut muotoilunäyttelyihin mm. Japanissa, Saksassa, Venäjällä, Espanjassa, Nigeriassa, Ranskassa ja Belgiassa. Saana ja Olli -tuotteita myydään Suomen lisäksi 11 maassa.


title: Siipyyn kirkko

text: Siipyyn kirkko on Erik Kråkströmin suunnittelema Kristiinankaupungin Siipyyssä sijaitseva, kunnan itsenäisyyden viimeisenä vuotena 1972 tiilestä ja puusta rakennettu kahdeksankulmainen kirkko. Muuten tasakattoisen kirkon keskustassa on viistolappeinen katto-osa. Sisäkatteen muoto noudattelee ulkokaton muotoa. Kirkkosaliin voidaan liittää sekä seurakuntasali että erillinen tarjoiluhuone. Kirkon pinta-ala on 410 neliötä ja istumapaikkoja siellä on 350 hengelle. Alttarin puuveistoksen "Risti purjeiden välissä" on suunnitellut Erik Kråkström. Kirkon 14-äänikertaiset urut on valmistanut Hans Heinrich 1972. Tulipalossa 1969 tuhoutuneen edellisen kirkon vuonna 1831 rakennettu kellotapuli on uuden kirkon vieressä, sen kellot ovat vuosilta 1786, 1846 ja 1862.


title: Osmankivi

text: Osmankivi on Leppävirran kunnassa Osmajärvessä sijaitseva siirtolohkare jota on pidetty Pähkinäsaaren rauhan rajakivenä. Kivi kohoaa pystysuorana noin 2,5 metriä vedenpinnan yläpuolelle ja sen itäreunalla on metrin korkeudella penkkimäinen tasanne jota on käytetty nuotiopaikkana. Kivessä on kerrottu olleen myös hakattuja merkkejä jotka nykyisin ovat kuitenkin rapautuneet pois. Kansanperinteessä kivi liitetään lähellä asuneeseen Osma-jättiläiseen, samoin kerrotaan myös Osmo-nimisen miehen aikoinaan hukuttautuneen paikalla.


title: Osmankivi

text: Maanmittari Jonas Nicklinin vuonna 1740 piirtämän kartan selityksissä mainitaan että kivi olisi ollut muinaisina aikoinaan venäläisten rajapaikkana. Kustavi Grotenfeltin Leppävirralta 1889 hankkiman tiedon mukaan kivessä oli ollut aikoinaan rajamerkkejä mutta ne oli hakattu pois Ruotsin hallituksen toimesta. Kustaa Vilkuna on arvellut että venäläiset hakkasivat kiveen rajamerkit vuoden 1500 tienoilla suorittaessaan rajantarkistusta ja että merkit olisi hakattu pois Täyssinän rauhan jälkeen jolloin raja siirtyi idemmäksi.


title: Bogoroditsan skiitta

text: Bogoroditsan skiitta (, ) eli "Neitsyt Marian skiitta" () on ortodoksinen Pyhän Panteleimonin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen bulgarialainen skiitta ja omistettu Neitsyt Marialle.


title: Bogoroditsan skiitta

text: Bogoroditsan skiitta sijaitsee metsäisellä alueella Vatopédin ja Pantokrátorin luostarien välissä. Paikalla sijaitsi aiemmin Xylourgóksen luostari. Skiitan kirkko ("kyriakon") on omistettu Neitsyt Marian taivaaseenottamiselle.


title: Bogoroditsan skiitta

text: Skiitassa noudatetaan kinobioottista kilvoittelutapaa. Vuonna 2011 skiitassa oli kaksi asukasta.


title: Johannes Kastajan skiitta (Suuri lavra)

text: Johannes Kastajan skiitta (, , myös "Johannes Edelläkävijän skiitta", "Prodromoksen skiitta") on ortodoksinen Suuren lavran alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen romanialainen Johannes Kastajalle omistettu skiitta, siinä missä alueen toinen Johannes Kastajan skiitta on kreikkalainen.


title: Johannes Kastajan skiitta (Suuri lavra)

text: Johannes Kastajan skiitta oli alun perin kreikkalainen kelja. Se myytiin romanialaisille munkeille vuonna 1857, jolloin siitä tuli skiitta. Skiitta sijaitsee Suuren lavran ja Pyhän Kolminaisuuden skiitan välissä. Skiitan kirkko ("kyriakon") on rakennettu vuonna 1866.


title: Johannes Kastajan skiitta (Suuri lavra)

text: Skiitassa noudatetaan kinobioottista kilvoittelutapaa. Vuonna 2011 skiitassa oli 41 asukasta. Skiitan kirjastossa on 130 käsikirjoitusta ja noin 5 000 painettua kirjaa, joista suuri osa romaniaksi.


title: Johannes Kastajan skiitta (Ivíron)

text: Ivíronin Johannes Kastajan skiitta ( eli Ιβηριτική, "Iviritikí", myös "Johannes Edelläkävijän skiitta", "Ivíronin skiitta") on ortodoksinen Ivíronin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen kreikkalainen Johannes Kastajalle omistettu skiitta, siinä missä alueen toinen Johannes Kastajan skiitta on romanialainen.


title: Johannes Kastajan skiitta (Ivíron)

text: Johannes Kastajan skiitta on perustettu vuonna 1730. Skiitan kirkko ("kyriakon") rakennettiin vuonna 1779 ja sen seinämaalaukset ovat vuodelta 1799. Kirkko on omistettu Johannes Kastajan mestaukselle.


title: Johannes Kastajan skiitta (Ivíron)

text: Skiitassa noudatetaan idiorytmistä kilvoittelutapaa ja se koostuu kahdeksasta erillisestä asunnosta, jotka muodostavat luostariyhdyskunnan. Näistä kuitenkin vain yksi on nykyään käyttökunnossa. Vuonna 2011 skiitassa oli neljä asukasta.


title: Neitsyt Marian ilmestyksen skiitta

text: Neitsyt Marian ilmestyksen skiitta ( eli Ξενοφωντινή, "Xenofontiní" tai "Ksenofontiní", myös "Jumalansynnyttäjän ilmestyksen skiitta") on ortodoksinen Xenofónin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on nimensä mukaisesti omistettu Neitsyt Marian ilmestykselle.


title: Neitsyt Marian ilmestyksen skiitta

text: Neitsyt Marian ilmestyksen skiitta perustettiin vuonna 1766. Sen perustajat olivat pappismunkki Silvestros sekä munkit Efraim ja Agapios. Skiitan kirkko ("kyriakon") rakennettiin vuonna 1766. Tuolloin tehtiin myös sen seinämaalaukset.


title: Neitsyt Marian ilmestyksen skiitta

text: Skiitassa noudatetaan idiorytmistä kilvoittelutapaa. Se koostuu 22 erillisestä asumuksesta, jotka muodostavat luostariyhdyskunnan. Vuonna 2011 skiitassa oli seitsemän asukasta. Skiitan kirjastossa on 360 käsikirjoitusta.


title: Profeetta Elian skiitta

text: Profeetta Elian skiitta () on ortodoksinen Pantokrátorin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa.


title: Profeetta Elian skiitta

text: Profeetta Elian skiitta syntyi virallisesti vuonna 1839. Sen paikalla oli aiemmin useita keljoja. Skiitta kasvoi voimakkaasti 1900-luvun alkupuolelle saakka. Skiitan kirkko vihittiin vuonna 1903. Siihen kuuluu myös kolme kappelia sekä laaja kirjasto.


title: Profeetta Elian skiitta

text: Skiitassa noudatetaan kinobioottista kilvoittelutapaa. Vuonna 2011 skiitassa oli kymmenen asukasta.


title: Pyhän Andreaan skiitta

text: Pyhän Andreaan skiitta ( eli Σαράι, "Sarái") on ortodoksinen Vatopédin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa.


title: Pyhän Andreaan skiitta

text: Pyhän Andreaan skiitta sijaitsee aivan Athoksen hallinnollisen keskuksen Karyéen kylän pohjoispuolella. Skiitta on suurikokoinen ja sillä on skiitan asema lähinnä siksi, ettei Athoksen alueelle ole lupaa perustaa uusia varsinaisia luostareita. 1900-luvun alussa skiitassa asui jopa 700 munkkia. Skiitan kirkko on rakennettu vuonna 1867. Se on koko Athoksen suurin kirkko ja sen suurin korkeus on 30 metriä ja pituus 60 metriä.


title: Pyhän Andreaan skiitta

text: Skiitassa noudatetaan kinobioottista kilvoittelutapaa. Vuonna 2011 skiitassa oli 46 asukasta.


title: Pyhän Annan skiitta

text: Pyhän Annan skiitta ( eli Αγιάννα, "Agiánna") on ortodoksinen Suuren lavran alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on omistettu Pyhälle Annalle.


title: Pyhän Annan skiitta

text: Pyhän Annan skiitta on perustettu 1600-luvun lopulla. Se on Athoksen vanhin ja suurin skiitta. Skiitta perustettiin säilyttämään Pyhän Annan vasemmaksi jalaksi uskottua pyhäinjäännöstä, joka tuotiin Athokselle vuonna 1686. Skiitan kirkko on rakennettu vuonna 1754. Skiitta sijaitsee 340 metrin korkeudessa lähellä Athoksen niemimaan lounaiskärkeä.


title: Pyhän Annan skiitta

text: Skiitassa noudatetaan idiorytmistä kilvoittelutapaa. Vuonna 2011 skiitassa oli 92 asukasta.


title: Viipurinkivi

text: Viipurinkivi on Helsingin itäpuolella Villingissä sijaitseva siirtolohkare jota on pidetty yhtenä Suomen vanhimmista tunnetuista merimerkeistä. Kivi sijaitsee Turun ja Viipurin välisen ikivanhan rannikkoväylän varrella ja se on katsottu sijainneen näiden kaupunkien välisen merimatkan puolivälissä.


title: Viipurinkivi

text: Kiven läheisyydessä kerrotaan Venäjän laivaston alusten odottaneen taistelukäskyä Isovihan aikana vuonna 1713.


title: Pyhän Demetrioksen skiitta

text: Pyhän Demetrioksen skiitta ( eli Βατοπεδινή, "Vatopediní"; myös "Pyhän Demetrios Mirhanvuodattajan skiitta") on ortodoksinen Vatopédin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen kreikkalainen Demetrios Mirhanvuodattajalle omistettu skiitta, siinä missä alueen toinen Pyhän Demetrioksen skiitta on romanialainen.


title: Pyhän Demetrioksen skiitta

text: Pyhän Demetrioksen skiitta on ollut skiitan asemassa 1700-luvulta lähtien. Skiitan kirkko ("kyriakon") on rakennettu 1100-luvulla ja sen seinämaalaukset ovat vuodelta 1755.


title: Pyhän Demetrioksen skiitta

text: Skiitassa noudatetaan idiorytmistä kilvoittelutapaa. Se koostuu 21 erillisestä asumuksesta, jotka muodostavat luostariyhdyskunnan. Vuonna 2011 skiitassa ei ollut yhtään vakituista asukasta.


title: Pyhän Demetrioksen skiitta (Lákkos)

text: Lákkoksen Pyhän Demetrioksen skiitta ( eli Λακκοσκήτη, "Lakkoskíti"; ; myös "Lakkoksen skiitta", "Lakkoun skiitta") on ortodoksinen Pyhän Paavalin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on Athoksen romanialainen Demetrios Mirhanvuodattajalle omistettu skiitta, siinä missä toinen Pyhän Demetrioksen skiitta on kreikkalainen.


title: Pyhän Demetrioksen skiitta (Lákkos)

text: Pyhän Demetrioksen skiitta perustettiin 900-luvulla. Sen perustajat olivat moldovalaisia munkkeja. Skiitta on rakennettu 280 metrin korkeuteen. Skiitan kirkko ("kyriakon") on rakennettu vuosina 1898–1899.


title: Pyhän Demetrioksen skiitta (Lákkos)

text: Skiitassa noudatetaan idiorytmistä kilvoittelutapaa. Vuonna 2011 skiitassa oli 58 asukasta.


title: Pyhän Kolminaisuuden skiitta

text: Pyhän Kolminaisuuden skiitta () eli Kafsokalývían skiitta (Καυσοκαλύβια, "Kafsokalývia" tai Καυσοκαλυβίων, "Kafsokalyvíon"; myös "Kausokalivian skiitta", "Kausokalivia") on ortodoksinen Suuren lavran alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa.


title: Pyhän Kolminaisuuden skiitta

text: Skiitassa noudatetaan idiorytmistä kilvoittelutapaa. Vuonna 2011 skiitassa oli 29 asukasta. Skiitan toinen nimi "Kafsokalyvíon" on suomeksi ”Poltetut majat”.


title: Pyhän Panteleimonin skiitta

text: Pyhän Panteleimonin skiitta ( eli Κουτλουμουσιανή, "Koutloumousianí") on ortodoksinen Koutloumoúsin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa. Se on omistettu Pyhälle Panteleimonille.


title: Pyhän Panteleimonin skiitta

text: Pyhän Panteleimonin skiitta on perustettu vuonna 1785 varhaisemman keljan paikalle. Skiitan perusti pappismunkki Kharalampos (Haralampos, Charalampos). Skiitan kirkko rakennettiin vuonna 1790 ja sen seinämaalaukset ovat vuodelta 1868.


title: Pyhän Panteleimonin skiitta

text: Skiitassa noudatetaan idiorytmistä kilvoittelutapaa ja se koostuu 23 erillisestä asunnosta, jotka muodostavat luostariyhdyskunnan. Vuonna 2011 skiitassa oli 17 asukasta.


title: Uusi skiitta

text: Uusi skiitta ( eli Σκήτη Θεοτόκου, "Skíti Theotókou", "Neitsyt Marian skiitta") on ortodoksinen Pyhän Paavalin luostarin alaisuuteen kuuluva skiitta eli sivuluostari Athoksen autonomisessa luostaritasavallassa Kreikassa.


title: Uusi skiitta

text: Uusi skiitta perustettiin 1700-luvulla. Skiitta sijaitsee meren rannalla Pyhän Paavalin luostarin ja Pyhän Annan skiitan välissä. Paikalla on arkeologisten löydösten perusteella sijainnut joku Athoksen niemimaan antiikin aikaisista kaupungeista. Skiitan kirkko on rakennettu vuonna 1760 ja omistettu Neitsyt Marian syntymälle.


title: Uusi skiitta

text: Skiitassa noudatetaan idiorytmistä kilvoittelutapaa ja se koostuu 40 erillisestä asunnosta, jotka muodostavat luostariyhdyskunnan. Vuonna 2011 skiitassa oli 45 asukasta. Skiitan kirjastossa on 200 käsikirjoitusta ja 500 vanhaa painettua kirjaa.


title: Jordan Oesterle

text: Jordan Oesterle (s. 25. kesäkuuta 1992) on yhdysvaltalainen jääkiekkoilija, joka pelaa Edmonton Oilersin organisaatiossa.


title: Jordan Oesterle

text: Varaamattomaksi pelaajaksi jäänyt Oesterle pelasi yliopistokiekkoa vuosina 2010-2014. Tämän jälkeen hän siirtyi vapaana agenttina kahden vuoden tulokassopimuksella Edmonton Oilersiin.


title: Jordan Oesterle

text: Ammattilaistason debyyttikaudellaan 2014-2015 Oesterle pelasi pääosin AHL:ssä Oklahoma City Baronsissa. Hän teki 21 pistettä 49 pelissä ennen 20. helmikuuta 2015 tullutta ensimmäistä kutsua NHL:n puolelle. Seuraavana päivänä hän teki debyyttinsä ottelussa Anaheim Ducksia vastaan.


title: Tyler Bunz

text: Tyler Bunz (s. 11. helmikuuta 1992) on kanadalainen jääkiekkoilija, joka pelaa Edmonton Oilersin organisaatiossa. Pääosin hän on pelannut ECHL:ssä Stockton Thunderissa. Hän on Edmontonin viidennen kierroksen varaus .


title: Tyler Bunz

text: 19. maaliskuuta 2012 Edmonton Oilers kiinnitti Bunzin kolmen vuoden tulokassopimuksella.


title: Tyler Bunz

text: 22. maaliskuuta 2014 Bunz sai kiekon kurkkuunsa. Hän pystyi toipumaan tästä ilman leikkausta ja pystyi jatkamaan uraansa.


title: Tyler Bunz

text: 2. huhtikuuta 2015 Bunz teki debyyttinsä NHL:ssä Los Angeles Kingsiä vastaan. Hän korvasi maalissa kolmannen erän alussa viisi maalia päästäneen Ben Scrivensin. Bunz päästi kolme maalia 12 laukauksesta, kun Edmonton hävisi ottelun 8–2.


title: Lars Mikander

text: Lars Torstenson Mikander (15. marraskuuta 1917 Loviisa – 11. lokakuuta 1999 Porvoo) oli suomalainen yritysjohtaja, koulutukseltaan diplomi-insinööri. Hän sai vuorineuvoksen arvonimen 1975, tekniikan kunniatohtorin arvon hän sai 1978. Hän oli A. Ahlström Oy:n pääjohtaja 1973–1981. Vuodesta 1977 hän Metsäteollisuuden Keskusliiton hallituksen puheenjohtaja. Hänen seuraajansa Ahlströmin johdossa oli Krister Ahlström.


title: Viimeinen koukkaus

text: Viimeinen koukkaus on kuusiosainen suomalainen televisiosarja vuodelta 1989. Risto Karlssonin 1986 julkaistuun veijariromaaniin perustuvan komedian käsikirjoitti Elina Halttunen, ohjasi Sina Kujansuu ja tuotti Peppi Kajanne. Finnkino Oy on julkaissut sarjan DVD:nä.


title: Viimeinen koukkaus

text: Neljä toisen maailmansodan veteraania päättää ratkaista rahapulansa omintakeisesti: he varastavat suuren lastin voipaketteja ja myyvät sen tarjousvoille persoille maalaisemännille. Kylän pankinjohtaja yrittää saada miehet satimeen ja oman lusikkansa soppaan työntää tanssijatar Olivia, johon yksi veteraaneista rakastuu.


title: Viimeinen koukkaus

text: Kyläpahanen jossain päin Suomea 1980-luvulla. Neljä rahapulaansa kyllästynyttä toisen maailmansodan veteraania, Jukarainen, Airo, Kytö ja Savulaakso, yrittävät pankkiryöstöä. Pankinjohtaja, joka haluaisi lunastaa veteraaneille kuuluvan kartanon, tunnistaa miehet, mutta ei tee rikosilmoitusta. Veteraanit saavat uuden idean ja toteuttavat sen: he varastavat täyden rekkalastillisen puolen kilogramman voipaketteja ja myyvät niitä syrjäkylillä hintaan 10 mk per paketti. Lasti menee kaupaksi tuossa tuokiossa. Tarinaan tulee käänne, kun Savulaakso ihastuu keski-ikäiseen stripteasetanssija Olivia Asikaiseen.


title: Viimeinen koukkaus

text: Veteraanit tekevät hyvän tilin, tosin pankinjohtaja Sutinen suhtautuu epäillen heidän rahojensa alkuperään. Sen kummemmin aikailematta veteraanit ostavat paremmat vaatteet sekä uuden auton ja ajavat Helsinkiin, missä he astuvat Tukholmaan vievään Viking Linen Mariella-autolauttaan. Olivia ja hänen sutenöörinsä matkaavat samassa aluksessa. Savulaakso onnistuu hurmaamaan Olivian. Tosin Oliviasta on tilitettävä sievoinen summa sutenöörille, ennen kuin hän pääsee irti tämän hallinnasta.


title: Viimeinen koukkaus

text: Laivalla sattuu olemaan myös emäntä ja isäntä, jotka ostivat voita veteraaneilta tarinan alussa. Myös pankinjohtaja on paikalla, ja pariskunta kertoo hänelle tarjousvoita myyneistä veteraaneista. Johtaja huomaa heti yhteyden varastetun voierän ja veteraaninelikon äkkivaurastumisen välillä. Laiva lähtee illankuhjeessa takaisin Suomeen. Helsingissä veteraanit ottavat yhteyttä Suomen pääministeriin: heidän hallussaan on arkaluontoinen videotallenne, jonka avulla he kiristävät ministeriltä alibin itselleen.


title: Viimeinen koukkaus

text: Veteraanit palaavat kotikyläänsä Olivia mukanaan. Pankinjohtaja ja nimismies yrittävät saada heidät vastuuseen voivarkaudesta, mutta ministerin antama alibi suojaa heidät syytöksiltä. Lopussa juhlitaan Savulaakson ja Olivian häitä.


title: Viimeinen koukkaus

text: "Viimeisen koukkauksen" kuvasi Kauko Nord ja lavasti Kristine Elo. Musiikista vastasi Jorma Panula.


title: Vuorovesi-Venus

text: Vuorovesi-Venus tarkoittaa planeettaa, jolla on voimakas kasvihuone-ilmiö vuorovesivoimien aiheuttaman tulivuoritoiminnan takia. Näin ollen planeetta muistuttaa Aurinkokuntamme Venusta. Tulivuoret ovat purkaneet planeetan kaasukehään valtavat määrät hiilidioksidia ja muita kasvihuonekaasuja. Suurin osa planeetan vedestä on hävinnyt avaruuteen.


title: Vuorovesi-Venus

text: Tutkimusten mukaan vuorovesi-Venuksia ei ole kirkkailla punaisilla kääpiöillä, jos planeettojen radat ovat ympyrämäisiä ja massat pieniä.


title: Vuorovesi-Venus

text: Vuorovesi-Venuksia on, jos keskustähden massa on alle 0,3 Auringon massaa.


title: Vuorovesi-Venus

text: Jos punaisen kääpiön massa on alle 0,15 Auringon massaa ja planeetan massa on 10 Maan massaa, ja kiertää soikealla yli 0,25 e radalla, todennäköisesti planeetta on vuorovesi-kasvihuoneilmiön takia asuinkelvoton.


title: Genealogy

text: Genealogy on armenialainen kuusihenkinen superyhtye, joka perustettiin Armenian edustajaksi vuoden 2015 Eurovision laulukilpailuun. Yhtyeen jäsenet ovat ympäri maailmaa asuvia etnisiä armenialaisia. Yhtye kilpaili vuoden 2015 Eurovision laulukilpailussa kappaleella Face the Shadow ja sijoittui finaalissa sijalle 16.


title: 72 (luku)

text: 72 (seitsemänkymmentäkaksi) on luonnollinen luku, jota edeltää 71 ja seuraa 73.72 on hafniumin järjestysluku.


title: Lasisilmä (kappale)

text: Lasisilmä on 1986 ilmestynyt Yön single, joka julkaistiin 12-tuumaisena maxisinglenä. Sen B-puolella on yhtyeen tulkinta Kirkan vuoden 1968 käännöshitistä "Leijat" sekä Yön oma kappale "Anna mulle voimaa". Singlestä on olemassa myös seitsentuumainen levyautomaatteihin tarkoitettu versio, jonka toisella puolella on vain jälkimmäinen kappale. Kyseessä on ensimmäinen singlelohkaisu yhtyeen marraskuussa 1986 ilmestyneeltä albumilta "Äänet". Yön edellisen singlen tapaan myöskään "Lasisilmä" ei noussut myyntilistoille.


title: Lasisilmä (kappale)

text: Levyn nimikappale on merkitty Olli Lindholmin sanoittamaksi. Todellisuudessa tekstin on kuitenkin tehnyt hänen ideansa pohjalta Juice Leskinen, joka kehotti Lindholmia merkitsemään sen omiin nimiinsä. Levyn kannen on yhtyeen kanssa suunnitellut radiotoimittaja Johnny-Kai Forssell.


title: Leijat (Yön kappale)

text: Leijat on vuonna 1986 ilmestynyt Yön single. Nimikappale oli julkaistu jo viikkoa aikaisemmin yhtyeen edellisen singlen "Lasisilmä" B-puolella. Se on versio Kirkan vuoden 1968 käännöshitistä, jonka alkuperäinen esittäjä on brittiläinen Simon Dupree & the Big Sound. Toisena kappaleena puolestaan on "Tuhat kilometriä luotasi", joka on mukana vuoden 1985 albumilla "Myrskyn jälkeen".


title: Antero Laukkanen

text: Antero Jorma Laukkanen (s. 30. toukokuuta 1958 Kouvola) on suomalainen pastori, sosiaalineuvos ja poliitikko. Hän on ollut Uudenmaan vaalipiirin Suomen kristillisdemokraattien kansanedustaja vuodesta 2015 lähtien. Hän on toiminut Espoon kaupunginvaltuutettuna vuodesta 2001. Laukkanen on Majakka-seurakunnan pastori ja perustaja.


title: Antero Laukkanen

text: Laukkanen valittiin vuoden 2015 vaaleissa 2 520 äänellä eduskuntaan.


title: Martti Miettinen

text: Martti Miettinen -nimisiä henkilöitä ovat:


title: Bob Ostertag: All the Rage

text: Bob Ostertag: All the Rage on yhdysvaltalaisen jousikvartetti Kronos Quartetin albumi, joka julkaistiin vuonna 1993 levymerkillä Nonesuch Records. Levy sisältää Bob Ostertagin sävellyksen ja Sara Milesin libretton.


title: Mesto Tampere

text: Mesto Tampere on tamperelainen naislentopalloseura, joka pelaa kaudella 2015-2016 Lentopallon Mestaruusliigassa.


title: Mesto Tampere

text: Mesto Tampere ry syntyi keväällä 2013, kun tamperelainen Messukylän Toverit ry eriytti ykkössarjatoiminnan uuteen organisaatioon. Operaatiolla oli kaksi päämäärää: antaa tilaa junioreille emoseurassa ja rakentaa mahdollisuudet naisten edustusjoukkueelle nousta korkeimmalle sarjatasolle. Kaksi vuotta myöhemmin, tavoite saavutettiin, kun Mesto Tampere voitti 1-sarjan ja ansaitsi oikeuden anoa Mestaruusliiga-paikkaa kaudelle 2015-2016.


title: Mesto Tampere

text: Mesto pelaa kotiottelunsa Kaukajärven vapaa-aikatalolla Tampereella.


title: Night Prayers

text: Night Prayers on yhdysvaltalaisen jousikvartetti Kronos Quartetin albumi, joka julkaistiin vuonna 1994 levymerkillä Nonesuch Records. Levy sisältää musiikkia entisen Neuvostoliiton alueilta Itä-Euroopasta ja Keski-Aasiasta.


title: Proxion

text: Proxion on vuonna 2005 perustettu raideliikenteen asiantuntijapalveluita tuottava konserni. Proxion on erikoistunut vaativiin julkisiin ja yksityisiin raideinfrastruktuurin projekteihin. Se toimii rautateiden, infrastruktuurin, rakentamisen, konsultoinnin ja liikenteen alueilla.


title: Proxion

text: Helmikuussa 2015 uutiosoitiin Proxionin ostaneen Oululaisen CC-infra Oy:n. Lisäksi Proxion osti viime vuodenvaihteessa Destia Rail Oy:ltä koulutusta tarjoavan Rataopiston liiketoiminnan. Lokakuussa 2014 Proxion Trainina tunnettu yritys sai uudet omistajat ja muutti nimensä Fennia Railiksi. Suunnattuna osakeantina tapahtuneessa yritysjärjestelyssä pääomistajan Proxion-yhtiöiden omistus on kokonaan poistunut. Siksi myös yhtiön nimi muuttui.


title: Ur Cool

text: ”Ur Cool” on suomalaisen videobloggaajan ja laulajan Sara Maria Forsbergin kappale, joka julkaistiin hänen ensimmäisenä singlenään 21. huhtikuuta 2015. Forsbergin artistinimi hänen musiikkiurallaan on SAARA. Kappaleen ovat säveltäneet ja sanoittaneet Ronald Jackson, Harmony Smith, Carmen Reece sekä Joelle Hadjia. Kappaleen on tuottanut yhdysvaltalainen Ronald ”Jukebox” Jackson.


title: Ur Cool

text: Kappaleella samplataan Vine-palveluun ladattua videota, jolla puhuu Elliott Smith -niminen lapsi. Pojan äiti Harmony latasi videon palveluun tammikuussa 2014.


title: Ur Cool

text: Heinäkuussa 2015 yksi Yhdysvaltojen tunnetuimmista bloggareista ja tv-persoonista Perez Hilton kehui kappaletta nettisivuillaan.


title: Ur Cool

text: Kappaleesta julkaistiin Brainbow’n ohjaama lyriikkavideo 21. huhtikuuta 2015. Videolla leikitään eri kielillä, ja myös suomi on mukana. Lyriikkavideosta julkaistiin 6. toukokuuta myös kokonaan suomenkielinen versio. Lyriikkavideosta on suomenkielisen version jälkeen julkaistu versiot myös espanjaksi, englanniksi, ranskaksi sekä arabiaksi.


title: Ur Cool

text: Virallinen musiikkivideo kappaleesta julkaistiin 11. kesäkuuta 2015. Videon on ohjannut Vanessa Marzaroli.


title: Ur Cool

text: ”Ur Cool” nousi julkaisupäivänään Suomen kuunnelluimmaksi kappaleeksi Spotifyssa. Sitä kuunneltiin palvelussa päivän aikana yli 64 000 kertaa. Alle kuukausi kappaleen julkaisusta sitä oli kuunneltu Spotifyssa yli miljoona kertaa. Kappale nousi suoraan myös Suomen latauslistan kolmanneksi torstaina 23. huhtikuuta julkaistulla listalla, vaikka kappale oli julkaistu vasta saman viikon tiistaina.


title: Ur Cool

text: Touko–kesäkuun vaihteessa 2015 Radio Disney soittolistasi kappaleen, jonka myötä se nousi kuulijoiden toivotuimmaksi kappaleeksi kesäkuun alussa. Radio Disney tavoittaa viikossa noin 50 miljoonaa alle 16–vuotiasta kuulijaa Yhdysvalloissa. Indonesiassa kappale on soinut 20 eri radiokanavalla. Se on saanut radiosoittoa myös Saksassa ja Ranskassa.


title: Ur Cool

text: Britanniassa ”Ur Cool” nousi Spotifyn viraalilistalla kuudenneksi ja Irlannin viraalilistan seitsemänneksi.


title: Dan Piraro

text: Dan Charles Piraro (s. 1958, Kansas City, Missouri) on yhdysvaltalainen pilapiirtäjä, maalari ja kuvittaja, jonka tunnetaan parhaiten palkitusta pilakuvajulkaisusta nimeltä Bizarro.


title: Dan Piraro

text: Bizarro pilakuvista on (vuoteen 2012 mennessä) julkaistu 16 pilakuvakirjasta. Piraro on myös kirjoittanut kertomakirjallisuutta, sekä julkaissut pilakuviaan suoraan internetissä.


title: Dan Piraro

text: Vuonna 2014 Piraro juonsi Fox-kanavan Utopia-realitysarjaa.


title: Dan Piraro

text: Piraro kuvaa itseään "poliittisesti vapaamieliseksi ja edistykselliseksi". Hänen pilakuvansa ovat joskus aiheuttaneet valituksia poliittisten tai muiden erinlaisten arvojen takia:


title: Dan Piraro

text: Piraro on voittanut National Cartoonists Societyn ""Panel Cartoon Award"" -palkinnon vuosina 1999, 2000 ja 2001, sekä ""Reuben Award"" -palkinnon 2010.


title: Lauderdale-riitti

text: Lauderdale-riitti on yksi Vanhan ja Hyväksytyn Skottilaisen Riitin (Ancient & Accepted Scottish Rite) monista versioista, joka on käytössä kansainvälisessä Le Droit Humain vapaamuurarijärjetössä kautta maailman. Muita järjestössä käytössä olevia riittejä ovat ainakin Emulation, Georges Martin, Irish, Skottilainen (perinteinen) ja Verulam.


title: Lauderdale-riitti

text: Lauderdale-riitin synty sijoittuu 1900-luvun alkuun, jolloin Englantilaiset teosofi-henkiset jäsenet halusivat palauttaa riittiin uskon Jumalaan ja/tai Korkeampaan voimaan. Kun Ranskasta oli saatu tähän lupa, valmistui vuonna 1904 nk. Dharma-riitti, joka tunnettiin myös muokkaajiensa Annie Besanttin ja Charles Webster Leadbeaterin mukaisesti nimellä Besant-Leadbeater. Tässä uudistetussa riitissä yritettiin palauttaa vapaamuurariuden esoteerisia ja mystisiä puolia takaisin. Tämän myötä Le Droit Humain -järjestöä alettiin kutsumaan ennen kaikkea henkiseksi järjestöksi, ja niinpä sitä on kutsuttu myös joskus okkultiseksi vapaamuurariudeksi. Lopulta historian hämärään jääneistä syistä Dharma-riittiä alettiin kutsumaan nimellä Lauderdale.


title: Lauderdale-riitti

text: Perimmältään Skottilaisena riittinä, Lauderdale käsittää luonnollisesti 33-astetta, jakautuen kuitenkin esim. Suomen Muinaisesta ja Oikeutetusta Riitistä poiketen neljään eri kategoriaan, joita kutakin symboloi väri:


title: Lauderdale-riitti

text:
Vertauskuvalliset eli siniset loosit (sininen muurarius)
Punaiset työpajat eli kapitulit (punainen muurarius)
Filosofiset työpajat eli areopagit (musta muurarius)
Hallinnolliset asteet (valkoinen muurarius)


title: 2-kloori-6-nitrotolueeni

text: 2-kloori-6-nitrotolueeni eli 6-kloori-2-nitrotolueeni CHClNO) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden ja lääkkeiden valmistuksessa. 2-kloori-6-nitrotolueeni on 2-kloori-4-nitrotolueenin ja 4-kloori-2-nitrotolueenin isomeeri.


title: 2-kloori-6-nitrotolueeni

text: Huoneenlämpötilassa 2-kloori-6-nitrotolueeni on keltaista kiteistä ainetta. Yhdiste ei liukene veteen, mutta liukenee orgaanisiin liuottimiin kuten etanoliin ja dietyylieetteriin.


title: 2-kloori-6-nitrotolueeni

text: 2-kloori-6-nitrotolueenia valmistetaan klooraamalla o-nitrotolueenia. Katalyyttinä reaktiossa käytetään rauta(III)kloridia. 2-kloori-6-nitrotolueenin lisäksi reaktiossa muodostuu hieman myös 2-kloori-4-nitrotolueenia ja nämä isomeerit voidaan erottaa toisistaan tislaamalla alennetussa paineessa.


title: 2-kloori-6-nitrotolueeni

text: 2-kloori-6-nitrotolueeni voidaan pelkistää vedyttämällä, jolloin muodostuu 6-kloori-o-toluidiinia, jota käytetään atsovärien, 2,6-diklooritolueenin ja 2,6-diklooribentsaldehydin valmistamiseen. Yhdistettä käytetään myös eräiden lääkeaineiden kuten pindololin synteeseissä.


title: Tyrel Jackson Williams

text: Tyrel Jackson Williams (s. 16. maaliskuuta 1997 Westchester County, New York) on yhdysvaltalainen lapsinäyttelijä, joka tunnetaan parhaiten Disney XD -kanavan sarjasta "Lab Rats", jossa hän näyttelee Leo Dooleya. Hän on vieraillut myös Disney-sarjoissa "Kaksi kunkkua" ja "Onnea matkaan, Charlie!".


title: Tyrel Jackson Williams

text: Williamsin perhe on taustaltaan afroamerikkalainen. Näyttelijä Tyler James Williams on hänen isoveljensä, ja hänen pikkuveljensä on nimeltään Tylen Jacob Williams, joka on niin ikään lapsinäyttelijä.


title: Tyrel Jackson Williams

text: Williams aloitti näyttelemisen hyvin varhaisella iällä. Lapsena hän esiintyi lastenohjelmassa "Backyardigans" ja teki myös roolin elokuvassa "Muuttohaluton poikamies". Hän näytteli Chris Rockia lapsena komediasarjan "Lapsuuteni luuserina" ("Everybody Hates Chris") parissa jaksossa, kun teini-ikäistä Chrisiä esitti hänen isoveljensä Tyler. Williams on myös nähty mm. McDonald’sin mainoksessa.


title: Tiina Elovaara

text: Tiina Karoliina Elovaara (s. 11. joulukuuta 1986 Tampere) on kansanedustaja ja Tampereen kaupunginvaltuutettu. Hänet valittiin Sinisen tulevaisuuden toiseksi varapuheenjohtajaksi joulukuussa 2017.


title: Tiina Elovaara

text: Elovaara on opiskellut liiketaloutta Pirkanmaan ammattikorkeakoulussa ja aikuiskasvatusta Tampereen yliopistossa.


title: Tiina Elovaara

text: Elovaara lähti mukaan politiikkaan vuonna 2007. Elovaara valitsi puolueeksi perussuomalaiset, koska hän piti perussuomalaisia tavallisten ihmisten puolueena ja vaihtoehtona vanhoille valtapuolueille.


title: Tiina Elovaara

text: Elovaara on työskennellyt kansanedustaja Anne Louhelaisen eduskunta-avustajana ja Euroopan parlamentissa Timo Soinin harjoittelijana.


title: Tiina Elovaara

text: Elovaara oli ehdolla ensi kertaa Tampereen kaupunginvaltuustoon kunnallisvaaleissa 2008. Hän sai vaaleissa 216 ääntä ja tuli valituksi. Elovaara uusi valtuustopaikkansa 1 043 äänellä vaaleissa 2012. Valtuustokaudella hän toimi myös Tampereen kaupunginhallituksen jäsenenä, mutta luopui jäsenyydestä syksyllä 2016 vedoten eduskuntakiireisiin. Kevään 2017 kuntavaaleissa Elovaara valittiin kolmannelle valtuustokaudelle Tampereella perussuomalaisten toiseksi suurimmalla äänimäärällä, 701 äänellä.


title: Tiina Elovaara

text: Elovaara oli ensimmäisen kerran ehdolla eduskuntaan Pirkanmaan vaalipiiristä vuoden 2007 vaaleissa saaden 448 ääntä. Vuonna 2011 hän keräsi 3 699 ääntä. Kevään 2015 eduskuntavaaleissa Elovaara sai 4 107 ääntä ja tuli 28-vuotiaana valituksi eduskuntaan. Ensimmäisen kauden kansanedustajana Elovaara nostettiin ympäristö- ja ulkoasiainvaliokuntiin.


title: Tiina Elovaara

text: Helmikuussa 2017 eduskunnasta äänestettiin Aito avioliitto -kansalaisaloitteesta, jolla pyrittiin palauttamaan avioliitto miehen ja naisen väliseksi liitoksi. Elovaara oli yksi kolmesta perussuomalaisesta kansanedustajasta, jotka äänestivät kansalaisaloitetta vastaan ja saivat ryhmäpäätöksen vastaisesta toiminnasta huomautuksen puolueen eduskuntaryhmältä.


title: Tiina Elovaara

text: Kesäkuussa 2017 parikymmentä perussuomalaista kansanedustajaa erosivat puolueen eduskuntaryhmästä ja perustivat Uusi vaihtoehto -eduskuntaryhmän. Elovaara on uuden eduskuntaryhmän ensimmäinen varapuheenjohtaja. Elovaara valittiin Uuden vaihtoehdon kansanedustajien perustaman Sininen tulevaisuus -puolueen toiseksi varapuheenjohtajaksi sen ensimmäisessä puoluekokouksessa Tampereella 16. joulukuuta 2017.


title: Ilmari Nurminen

text: Ilmari Taisto Nurminen (s. 24. helmikuuta 1991 Vammala) on Suomen Sosialidemokraattisen Puolueen kansanedustaja, joka valittiin ensimmäistä kertaa eduskuntaan vuoden 2015 eduskuntavaaleissa. Nurminen opiskelee kunta- ja aluejohtamista Tampereen yliopistossa.


title: Ilmari Nurminen

text: Nurminen valittiin vuonna 2013 Sastamalan kaupunginhallitukseen, jonka varapuheenjohtajana hän toimii nykyisin. Hän sai vuoden 2015 eduskuntavaaleissa Pirkanmaan vaalipiiristä 5 079 ääntä, joilla hänet valittiin eduskuntaan. 24-vuotiaasta Nurmisesta tuli uuden eduskunnan nuorin kansanedustaja ja myös ensimmäinen 1990-luvulla syntynyt kansanedustaja.


title: Amstel Gold Race 2015

text: Amstel Gold Race 2015 oli järjestyksessään 50. maantiepyöräilyn Amstel Gold Race -kilpailu. Se käytiin 258 kilometrin reitillä Maastricht – Berg en Terblijt 19. huhtikuuta 2015. Michał Kwiatkowski voitti kilpailun oltuaan loppukirissä paras ennen Alejandro Valverdea ja Michael Matthewsia.


title: Amstel Gold Race 2015

text:
Lähde: Pro Cycling Stats
Kilpailussa olivat mukana seuraavat 25 joukkuetta:


title: Nathan Wilmot

text: Nathan James Wilmot (s. 13. joulukuuta 1979 Sydney) on australialainen kilpapurjehtija ja olympiavoittaja. 183 senttimetriä pitkä ja 64 kilogrammaa painava Wilmot edustaa Middle Harbour Yacht Club -seuraa ja kilpailee 470-luokassa.


title: Nathan Wilmot

text: Wilmot voitti Malcolm Pagen kanssa olympiakultaa 470-luokasta vuoden 2008 kesäolympialaisista Pekingistä. Vuoden 2004 kesäolympialaisissa Ateenassa Page ja Wilmot sijoittuivat sijalle 12. MM-kilpailuista Wilmot ja Page ovat saavuttaneet 470-luokasta kolme kultaa, kaksi hopeaa ja yhden pronssin. He ovat yksi historian menestyneimmistä kaksikoista 470-luokasta. Kesäolympialaisten 2008 jälkeen Page siirtyi kilpailemaan Mathew Belcherin kanssa. Wilmot tunnetaan myös valtameripurjehtijana.


title: Nathan Wilmot

text: Wilmotin isä Jamie ja setä Bob ovat kumpikin kilpailleet purjehduksessa olympiatasolla. Wilmot on naimisissa ja hänen valmentajanaan toimii Victor Kovalenko.


title: Jan Ø. Jørgensen

text: Jan Østergaard Jørgensen (s. 31. joulukuuta 1987 Aalborg) on tanskalainen sulkapalloilija. 185 senttimetriä pitkä ja 74 kilogrammaa painava oikeakätinen Jørgensen edustaa Skovshoved-seuraa. Hän on ollut sulkapallon maailmanrankingissa parhaimmillaan sijalla kaksi.


title: Jan Ø. Jørgensen

text: Vuoden 2015 MM-kilpailuista Jakartasta Jørgensen saavutti pronssia kaksinpelistä. Jørgensen on saavuttanut EM-kilpailuiden kaksinpelistä kultaa vuodelta 2014, hopeaa vuodelta 2010 sekä pronssia vuosilta 2008 ja 2012. Sekajoukkueiden EM-kilpailuista Jørgensen on saavuttanut kolme kultaa ja yhden hopean. Hän oli mukana myös vuoden 2012 kesäolympialaisissa Lontoossa, jossa hän oli yhdeksäs.


title: Jan Ø. Jørgensen

text: Jørgensen on saavuttanut urallaan kuusi turnausvoittoa, jos EM-kulta lasketaan mukaan. Hän on voittanut kerran mm. Saksan ja Ranskan avoimet.


title: La Flèche Wallonne 2015

text: La Flèche Wallonne 2015 oli järjestyksessään 79. maantiepyöräilyn La Flèche Wallonne -kilpailu. Se käytiin 206 kilometrin reitillä Waremme – Mur de Huy 22. huhtikuuta 2015.


title: La Flèche Wallonne 2015

text: Alejandro Valverde uusi edellisvuoden voittonsa kukistettuaan Julian Alaphilippen 3-4 pyöränmitalla, Michael Albasini sijoittui kolmanneksi.


title: La Flèche Wallonne 2015


title: Bryan Oviedo

text: Bryan Josué Oviedo Jiménez (s. 18. helmikuuta 1990 Ciudad Quesada) on costaricalainen jalkapalloilija, joka edustaa Englannin Valioliigassa pelaavaa Sunderland AFC:tä. Pelipaikaltaan vasenjalkainen Oviedo on vasen laitalinkki. Hän kuuluu myös Costa Rican jalkapallomaajoukkueeseen.


title: Bryan Oviedo

text: Oviedo aloitti uransa kotimaansa Deportivo Saprissassa, jossa hän pelasi vuonna 2009 seitsemän ottelua. Tammikuussa 2010 Oviedo siirtyi Tanskan Superliigan FC Kööpenhaminaan. Kööpenhaminassa Oviedo voitti Tanskan mestaruuden kaudella 2009-2010 sekä Tanskan cupin kausilla 2010-2011 ja 2011-2012. Vuonna 2012 hänet valittiin myös cupin parhaaksi pelaajaksi. Oviedo debytoi Kööpenhaminan paidassa myös Eurooppa-liigassa. Yhteensä hän pelasi seuran paidassa 30 ottelua tehden niissä kaksi maalia. Kevätpuoliskon kaudesta 2010-2011 Oviedo oli lainassa toisessa tanskalaisseurassa, FC Nordsjællandissa, jossa otteluita kertyi 14.


title: Bryan Oviedo

text: Elokuussa 2012 Oviedo siirtyi Valioliigan Everton FC:hen. Debyytti Valioliigassa tapahtui seuraavassa kuussa Swansea Cityä vastaan. Avausmaali syntyi Oviedon toisella Valioliiga-kaudella marraskuussa 2013 Stoke Cityä vastaan. Seuraavassa ottelussa Oviedo iski ottelun ainoan maalin Manchester Unitedin verkkoon. Tammikuussa 2014 Oviedo mursi sääri- ja pohjeluunsa FA Cupin ottelussa Stevenage FC:tä vastaan. Oviedo palasi kentille vasta saman vuoden syyskuussa. Hän pelasi Evertonissa kaikkiaan 50 valioliigaottelua. Tammikuussa 2017 hän siirtyi samassa sarjassa pelaavaan Sunderlandiin.


title: Bryan Oviedo

text: Oviedo edusti Costa Rican alle 20-vuotiaita vuoden 2009 MM-kilpailuissa, joissa Costa Rica oli neljäs. Oviedo pelasi turnauksessa kuusi ottelua. Debyytti Costa Rican jalkapallomaajoukkueessa tapahtui tammikuussa 2010 ystävyysottelussa Argentiinaa vastaan. Maajoukkueuran avausmaali syntyi vuoden 2011 helmikuussa Venezuelaa vastaan niin ikään ystävyysottelussa. Oviedo oli mukana vuoden 2011 Gold Cupissa. Vuoden 2014 MM-kilpailuista hän joutui jäämään sivuun jalkavammansa takia. Hän pelasi yhden ottelun Copa América Centenario -turnauksessa 2016.


title: Vannetanssi

text: Vannetanssi, eli huuppaus, hooppaus, hoopdance tai hooping on tanssilaji, jossa liikutaan vanteen kanssa. Se on ottanut vaikutteita rytmisestä kilpavoimistelusta, sirkustaiteesta, show-tanssista ja modernista tanssista. Laji on saanut modernin alkunsa 1990-luvun lopulla Yhdysvalloissa, josta se on levinnyt ympäri maailmaa. Alkujuuret ovat intiaanikulttuureissa, joissa rottinkivanteita käytettiin kuvittamaan tanssin avulla kerrottuja tarinoita.


title: Vannetanssi

text: Nykyään vannetanssissa käytetään erilaisista muoveista tai metallista tehtyjä vanteita, joiden koko, materiaali ja viimeistely riippuu tanssijan mieltymyksistä ja taitotasosta. Yleisesti ottaen isommat ja paksummasta putkesta tehdyt vanteet ovat helpompia kumppaneita aloittelijalle ja kevyemmät sekä pienemmät huupit edistyneemmille vannetanssijoille. Hyvä peukalosääntö on että aloittelijan kannattaa tarttua itseään noin napaan ulottuvaan vanteeseen, mutta huuppaajan ruumiinrakenne vaikuttaa myös mitoitukseen. Vyötäröltä isokokoisen vannetanssijan kannattaa ottaa isompi vanne ja kapealle saattaa riittää pienempi vanne kuin oma pituus antaisi ymmärtää. Lelukaupoista löytyvät lapsille mitoitetut vanteet sopivat käsiliikkeisiin, varsinkin uudelleen teipattuina, mutta aikuisen ei kannata opetella niillä vannetanssia liian pienen koon ja kevyen materiaalin takia. Urheilukaupoissa myytävät painavat ja sisäpinnalta nystyräiset vanteet eivät sovi vannetanssin harrastamiseen, koska ovat lajiin liian kömpelöitä.


title: Vannetanssi

text: Vannetanssin harrastamisen voi aloittaa joko opettajan avulla tai itsenäisesti. Suomessa vannetanssikursseja ja -työpajoja järjestävät monet eri tahot isoimmissa kaupungeissa, mutta pienemmillä paikkakunnilla alkuun saattaa päästä parhaiten lukuisien internetistä löytyvien opetusvideoiden avulla. Aktiivisia vannetanssipaikkoja ovat ainakin Helsinki, Tampere, Oulu, Rovaniemi ja Kainuu.


title: Mate Krešimir Tomljenović

text: Mate Krešimir Tomljenović (s. 3. elokuuta 1993 Zagreb, Kroatia) on kroatialainen jääkiekkomaalivahti, joka pelaa Slovenian pääsarjaa kroatialaisen Medveščak Zagrebin kakkosjoukkueessa.


title: Mate Krešimir Tomljenović

text: Tomljenović on KHL Mladostin kasvatti. Hän siirtyi jo 14-vuotiaana Slovakiaan MHK Dubnican paitaan kaudeksi 2008–2009. Kaudeksi 2010–2011 Tomljenović vaihtoi HKm Zvoleniin. Kaudella 2011–2012 hän kävi yhden ottelun verran lainalla kotimaassaan Medveščak Zagrebin väreissä Itävallan Erste Bank Eishockey Ligassa. Tomljenović palasikin kesken kauden 2012–2013 Zvolenista Medveščakiin. Hän pelasi kautensa lähinnä seuran A-nuorissa Itävallan A-junioriliigassa, mutta debytoi myös Medveščakin kakkosjoukkueessa Kroatian pääsarjan pudotuspeleissä, jotka päättyivät mestaruuteen.


title: Mate Krešimir Tomljenović

text: Kaudeksi 2013–2014 Tomljenović palasi taas Slovakiaan ja siirtyi maan toiseksi korkeimmalle sarjatasolle 1. ligan HC 07 Detvaan. Hän pelasi siellä kauden aikana kuitenkin vain kaksi ottelua. Kaudeksi 2014–2015 Tomljenović palasi kaksivuotisella KHL-sopimuksella Medveščak Zagrebiin. Hän pelasi kautensa suurimmaksi osaksi Itävallan A-junioriliigaa seuran A-nuorissa. Tomljenović pelasi myös Medveščakin kakkosjoukkueessa torjuen Kroatian-mestaruuden. Hän pelasi ensimmäisen ja toistaiseksi ainoan KHL-ottelunsa 21. helmikuuta 2015 Dinamo Riikaa vastaan. Tomljenović toimi Medveščakin aloittavana maalivahtina ja pelasi ottelun ensimmäisen erän torjuen kuusi kertaa ja päästäen kolme maalia. Erän jälkeen hänet joukkueen maalinsuulla korvasi Cal Heeter.


title: Mate Krešimir Tomljenović

text: Tomljenović siirtyi kaudeksi 2015–2016 vuoden mittaisella sopimuksella Puolan Polska Hokej Ligassa pelaavan JKH GKS Jastrzębien maalinsuulle. Hän jäi runkosarjassa joukkueen selkeäksi kakkosmaalivahdiksi David Zabolotnylle, mutta pelasi Jastrzębien kolmesta playoff-ottelusta kaksi. Kaudeksi 2016–2017 Tomljenović palasi Medveščak Zagrebin kakkosjoukkueeseen pelaamaan Slovenian pääsarjaa. Hän puki kauden aikana seuran paidan myös kahteen KHL-otteluun.


title: Mate Krešimir Tomljenović

text: Tomljenović edusti Kroatiaa IB-divisioonan MM-kilpailuissa vuosina 2014, 2015, 2016 ja 2017, joista ensimmäinen turnaus päättyi hopeaan. Hän pelasi myös II-divisioonan MM-kilpailuissa vuonna 2011 voittaen B-lohkon hopeaa. Tomljenovićilla oli lohkon paras torjuntaprosentti (92,7 %) ja päästettyjen maalien keskiarvo (1.44) ja hänet valittiin turnauksen parhaaksi maalivahdiksi. Tomljenović pelasi myös IIA-divisioonan MM-kilpailuissa vuosina 2012 ja 2013, joista ensimmäinen turnaus päättyi pronssiin ja jälkimmäinen kultaan. Hänellä oli myös vuoden 2013 turnauksen paras PMK (1.60). Tomljenović pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa.


title: Mate Krešimir Tomljenović

text: Tomljenović pelasi myös alle 20-vuotiaiden I-divisioonan MM-kilpailuissa vuonna 2011 sekä IB-divisioonan MM-kilpailuissa vuosina 2012 ja 2013. Hänet valittiin kahdessa jälkimmäisessä turnauksessa Kroatian parhaaksi pelaajaksi.


title: Kulijärvi

text: Kulijärvi on Varsinais-Suomessa Laitilan Sannaisissa oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.


title: Kulijärvi

text: Järven pinta-ala on 15 hehtaaria ja se on 1,2 kilometriä pitkä ja 300 metriä leveä. Sen eteläpää työntyy Kulijärvensuohon ja pohjoispää rajoittuu Kärkkistensuon eteläosaan, jotka ovat ojittamattomia. Kallioisilta mäiltä ei myöskään laske järveen ojia. Järven luusua sijaitsee järven luoteisrannalla, josta saa alkuunsa 2,0 kilometriä pitkä oja Sirppujokeen.


title: Kulijärvi

text: Järvellä on on 3,0 kilometriä rantaviivaa ja sen ranta on pääosin suota tai moreenipohjaista metsämaastoa. Järvellä on yksi luoto. Rannoille on rakennettu 12 loma-asuntoa, joille johtaa tiet Sannaisista ja Kalannista. Laitilan ja Uudenkaupungin välinen raja kulkee idässä 300 metrin päässä.


title: Kulijärvi

text: Talollinen Juho Nurmi haki vuonna 1911 lupaa laskea Kulijärven vedenpintaa. Hän sai luvan vielä samana vuonna. Hän haki samassa yhteydessä myös lupaa pohjoisempana olevan "Kärkisjärven" eli nykyisen Kärkkistenjärven järvenlaskuun.


title: Keiteleen kirkko

text: Keiteleen kirkko on Wolmar Westlingin suunnittelema vuonna 1876 rakennettu puinen uusgoottilainen päätytornillinen pitkäkirkko Keiteleellä. Kirkon kellot ovat vuodelta 1876. Kolmilaivaisessa kirkossa on poikkisakarat. Sisäkate on keskilaivassa pylväiden kannattama taitekatto, sivulaivoissa on tasakatot. Kirkossa on istumapaikkoja 800 hengelle. Kirkon alttaritaulun "Ristiinnaulittu" on maalannut Ilmari Heinonen 1941 ja 16-äänikertaiset urut valmistanut Kangasalan urkutehdas 1976. Kirkkoa on korjattu vuonna 1938 arkkitehti Toivo Anttilan suunnitelman mukaan, 1966 arkkitehti Veikko Larkaksen suunnitteleman mukaan ja 1987 rakennusinsinööri Niilo Saastamoisen suunnitelman mukaan. Kirkon ulkomaalaus uusittiin vuonna 2002.


title: Rohijärvi (järvi)

text: Rohijärvi on Varsinais-Suomessa Laitilan Rohijärvellä ja Uudessakaupungissa oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.


title: Rohijärvi (järvi)

text: Järven pinta-ala on 19 hehtaaria ja se on 550 metriä pitkä ja 400 metriä leveä. Siihen laskee kaksi ojaa, jotka ovat Rahkajärven ja Koljolanjärven laskuojat. Järven luusua sijaitsee järven lounaisrannalla, josta saa alkuunsa 3,6 kilometriä pitkä Rohijärvenoja. Aiemmin Koljolanjärvi laski vain Rohijärveen, mutta nykyään sen laskuoja kiertää myös suon kautta suoraan Rohijärvenojaan.


title: Rohijärvi (järvi)

text: Järvellä on on 3,1 kilometriä rantaviivaa ja sen ranta on sekä peltomaata, avosuota ja moreenipohjaista metsämaastoa. Luoteiskulmauksessa sijaitsee lähes 100 metriä pitkä kalliosaari. Rantojen läheisyydessä on neljä maatilaa ja sen rannoille on rakennettu loma-asuntoja, joille johtaa tiet Kalannista. Järvi sijaitsee lähes kokonaan Laitilan puolella, mutta etelärannassa pieni osa järveä kuuluu Uuteenkaupunkiin.


title: Rohijärvi (järvi)

text: Järvellä on yleinen uimaranta, joka sijaitsee Rohijärventien vieressä. Kallioinen ranta on paikoin jyrkkä. Hyppytornin alla on syvyys noin 2,75 metriä.


title: Rohijärvi (järvi)

text: Vuosien 1968 ja 1984 peruskartoissa Rohijärvellä oli toinen suurempi saari ja järvi ulottui noin 200 metriä länteen avosuon reunassa olevalle ojalle saakka. Järven vedenpintaa on tämän jälkeen laskettu alemmaksi.


title: Koljolanjärvi

text: Koljolanjärvi on Varsinais-Suomessa Laitilan Rohijärvellä oleva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.


title: Koljolanjärvi

text: Järven pinta-ala on 12 hehtaaria ja se on 650 metriä pitkä ja 200 metriä leveä. Siihen laskee kolme pelto-ojaa, joista yksi on Lempaanjärven laskuoja. Järven luusua sijaitsee järven etelärannalla, josta saa alkuunsa 1,1 kilometriä pitkä laskuoja Rohijärvelle.


title: Koljolanjärvi

text: Järvellä on on 1,9 kilometriä rantaviivaa ja sen ranta on pääosin peltomaata ja kallio- ja moreenipohjaista metsämaastoa. Lounaisrannat ovat kosteikkona. Kaakossa kohoaa Aarnionkallio lähes 30 metriä korkeamalle kuin järven vedenpinta. Rannoille on rakennettu muutama loma-asunto, joille johtaa tiet Rohijärventieltä.


title: Koljolanjärvi

text: Vuosien 1968 ja 1984 peruskartoissa Koljolanjärven eteläosa oli leveämpi ja järvi ulottui noin 100 metriä etelämmäksi kosteikon reunassa olevalle kärrypolulle saakka. Järven vedenpintaa on tämän jälkeen laskettu alemmaksi.


title: Rechardt

text: Rechardt on muun muassa seuraavien henkilöiden sukunimi:


title: Lempaanjärvi

text: Lempaanjärvi on Varsinais-Suomessa Laitilan Torrella oleva järvi, joka kuuluu Sirppijoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.


title: Lempaanjärvi

text: Järven pinta-ala on 4,4 hehtaaria ja se on 450 metriä pitkä ja 150 metriä leveä. Siihen laskee kaksi metsäojaa. Järven luusua sijaitsee järven etelärannalla, josta saa alkuunsa 500 metriä pitkä oja Koljolanjärveen.


title: Lempaanjärvi

text: Järvellä on on 1,1 kilometriä rantaviivaa ja sen ranta on pääosin kallio- ja moreenipohjaista metsämaastoa. Rannoille on rakennettu kuusi loma-asuntoa, joille johtaa tiet Rohijärveltä.


title: Herbert Gumpler

text: Herbert Hirsch Gumpler (15. syyskuuta 1926 Helsinki – 15. helmikuuta 1998 Las Palmas, Espanja) oli suomalainen varatuomari, joka tuli tunnetuksi rikosjuttujen puolustusasianajajana.


title: Herbert Gumpler

text: Gumpler kirjoitti ylioppilaaksi 1945, valmistui oikeustieteen kandidaatiksi 1956 ja sai varatuomarin arvon 1959. Gumplerin vuonna 1958 perustama Asianajotoimisto Herbert Gumpler Ky on yhä toiminnassa, asianajajana nyt Matti Nurmela.


title: Herbert Gumpler

text: Gumpler kirjoitti 1970-luvulla yhdessä Carl Mestertonin kanssa puolen tusinaa ruotsinkielistä televisionäytelmää oikeudenkäytön teemoista, kuten eutanasiasta, sekä teatterinäytelmän "Kolme juttua ennen lounasta". 1960-luvulla hän oli mukana ajamassa homoseksuaalisuuden kriminalisoinnista luopumista. Vuonna 1963 Gumpler toimi tarkkailijana oikeudenkäynnissä, jossa DDR tuomitsi Hans Globken poissaolevana kuolemaan osallisena niin sanottuihin Nürnbergin rotulakeihin natsi-Saksassa.


title: Herbert Gumpler

text: Gumpler jäi eläkkeelle vuonna 1987 ja kuoli Kanariansaarilla Las Palmasissa 1998. Vuonna 1996 Otava julkaisi hänen muistelmateoksensa "Itse plus Gumpler", jonka nimi viittaa hänen tapaansa vastata päämiehensä puolesta tuomarin nimenhuutoon.


title: Tankarin kirkko

text: Tankarin kirkko on Kokkolan edustalla olevaan Tankarin saareen 1754 rakennettu pieni pitkäkirkko, jossa on istumapaikkoja 100 hengelle. Kirkon ulkomitat ovat noin 8 x 6 metriä. Katon sisäänkäyntipäädyssä on kelloteline ja toisessa päädyssä valkoinen risti. Kirkossa pidetään kesäisin muutamia jumalanpalveluksia, samoin kuin konsertteja ja hartaushetkiä. Se on myös suosittu vihkikirkko.


title: Rahkajärvi (Uusikaupunki)

text: Rahkajärvi on Varsinais-Suomessa Uudessakaupungissa Rohijärven eteläpuolella sijaitseva järvi, joka kuuluu Sirppujoen vesistöön. Se sijaitsee Sirppujoen alaosan alueelle laskevan Rohijärvenojan valuma-alueella.


title: Rahkajärvi (Uusikaupunki)

text: Järven pinta-ala on 1,8 hehtaaria ja se on 200 metriä pitkä ja 100 metriä leveä. Siihen laskee kaksi suo-ojaa. Järven laskuoja lähtee sen pohjoisrannalta ja laskee 850 metrin päässä Rohijärveen.


title: Rahkajärvi (Uusikaupunki)

text: Järvellä on on 600 kilometriä rantaviivaa ja sen ranta on pääosin avosuota, jota ympäröi kallioinen moreenipohjainen metsämaasto. Rannat ovat rakentamattomia. Puolet järvestä kuuluu luonnonsuojelualueeseen.


title: Vuorovesilukkiutunut planeetta

text: Vuorovesilukkiutunut planeetta on planeetta, joka kääntää aina saman puolensa kohti keskustähteään. Tämä johtuu lähellä olevan tähden suuresta vetovoimasta. Planeetalla on pimeä ja valoisa pallonpuolisko. Tämänkaltaisen planeetan näkyvä pinta voi olla kiinteä, nestemäinen tai kaasumainen. Planeetan auringon alla oleva piste on hyvin kuuma Maata vastaavalla etäisyydelläkin, ja pimeä puoli erittäin kylmä.


title: Vuorovesilukkiutunut planeetta

text:
Suurimassaisilla tähdillä vuorovesilukkiutunut planeetta ei ole edes teoriassa asuinkelpoinen, koska on niin kuuma. Ns kuumat jupiterit, neptunukset ja ktooniset planeetat ovat monestikin vuorovesilukossa. Täyden vuorovesilukkiutumisen sijasta planeetta voi pyöriä esim. 2/3-resonassissa niin kuin Merkurius.
Auringolla kevyemmillä oransseilla ja punaisilla kääpiötähdillä uskotaan olevan asuinkelpoisessa vyöhykkeessä vuorovesilukkiutuneita planeettoja. Näillä uskotaan vallitsevan laajalti siedettäviä lämpötiloja, jos kaasukehän kaasua, vettä ja/tai pilviä on riittävästi.


title: Vuorovesilukkiutunut planeetta

text: Ns kuumat jupiterit ja neptunukset ovat elämälle sopimattomia. Kuumat pilvet kiertävät niiden ympäri. Myös alla olevat nestemäisen vaipan virtaukset tasaavat planeetan lämpötiloja.


title: Vuorovesilukkiutunut planeetta

text:
Kuuma vuorovesilukkiutunut planeetta saattaa muistuttaa Merkuriusta, Venusta ja tuliperäistä Jupiterin kuuta Ioa. On spekuloitu planeetasta, jonka päivänpuoli olisi sulaa laavaa ja yöpuoli
kiveä.


title: Vuorovesilukkiutunut planeetta

text: Vuorovesilukkiutuneen planeetan lämpötila Auringon alla Maan etäisyydellä on noin +120 °C:een luokkaa. Koko yöpuoli on teoriassa hyvin kylmä. Planeetan elinkelpoinen alue rajoittuu näin ollen kapealle vyöhykkeelle lähelle planeetan valon ja varjon rajaa.


title: Vuorovesilukkiutunut planeetta

text:
Paksu kaasukehä, meri ja pilvet tasaavat laajoja alueita planeetasta lämpötilaltaan elinkelpoiseksi. Tällöinkin planeetan yöpuolella on joko merijäätä tai suuri mannerjäätikkö. Luultavasti Auringon alla pisteen ympäristössä on runsaasti pilviä ja/tai suuri hurrikaani. Koska planeetta kiertää keskustähtensä ympäristönsä nopeasti, coriolis-voimilla on suuri vaikutus tuuliin.
Vuorovesilukkiutuneessa vesimaailmassa on esim. yli 5 metriä paksu merijää yönpuolella. Jää lohkeilee päivänpuolella jäävuoriksi ja sulaa. Uutta jäätä syntyy päivänpuolelta tulevasta kosteudesta. Hieman kylmemmässä maailmassa jää ulottuu päivänpuolelle, ja merivirrat muotoilevat nuolimaiseksi teoreettisesti pyöreän jäättömän meren.


title: Vuorovesilukkiutunut planeetta

text: Jos Maa olisi musta, kaasukehätön ja vuorovesilukkiutunut, Auringon alla olisi +120 °C:n lämpötila.


title: Korvenjärvi

text: Korvenjärvi eli Niinijärvi on Varsinais-Suomessa Laitilan Korvessa oleva järvi, joka kuuluu Sirppujoen vesistöön.


title: Korvenjärvi

text: Järven pinta-ala on 19 hehtaaria ja se on 650 metriä pitkä ja 300 metriä leveä. Siihen laskee kolme suo-ojaa, joista yksi on Sautunjärven laskuoja. Järven luusua sijaitsee järven pohjoisrannalla, josta saa alkuunsa 9 kilometriä pitkä Niinioja.


title: Korvenjärvi

text: Järvellä on on 2,3 kilometriä rantaviivaa ja sen ranta on pääosin avosuota tai moreenipohjaista metsämaastoa. Rannoille on rakennettu muutama asunto, joille johtaa tiet Kalannista.


title: Korvenjärvi

text: Korvenjärven vedenpinnan laskeminen on tapahtunut ennen vuotta 1908, jolloin itsellinen Iisakki Salminen haki lupaa lunastaa "Niinijärven" vesijättömaita itselleen. Myös Nästin kylässä on Niinijärvi, joka vaikuttaa lasketulta.


title: Dongtingjärvi

text: Dongtingjärvi (, pinyin "Dòngtíng Hú", lausunta [dungting-]) on Kiinan Hunanin maakunnassa, Jangtsejoen keskijuoksun eteläpuolella sijaitseva järvi. Sen pinta-ala vaihtelee paljon tulvatilanteen mukaan ja on tyypillisesti 3 800 neliökilometriä, tulva-aikaan kesä–lokakuussa jopa 20 000 km. Toinen lähde antaa järven laajuudeksi 4 350 neliökilometriä ja pinta-alan vaihteluväliksi 2 740–12 000 km. Järven keskisyvyys on 6,7 metriä ja vesitilavuus 18,0 km. Tavallisesti Dongtingjärvi listataan Kiinan toiseksi suurimmaksi makeanveden altaaksi Poyangjärven jälkeen.


title: Dongtingjärvi

text:
Muinaistarun mukaan järven alla uskottiin olevan suuri luola. Tästä johtuu järven kiinankielinen nimi, jonka muodostavat sanat "dòng" ’luola’, "tíng" ’piha, sali’ ja "hú" ’järvi’. Nimen vanha suomalainen latinaistus on Tungtinghu. Kiinan maakunnista Hubei ja Hunan viittaavat nimellään sijaitsevansa (Dongting)järven pohjois- ja eteläpuolella.
Dongtingjärven oma valuma-alue on laajuudeltaan 259 430 neliökilometriä.Järven kautta pääuomaansa laskee useita Jangtsejoen merkittäviä sivujokia. Näistä tärkeimmät ovat "Xiang" (keskivirtaama 2 288 m/s), "Zi" (795 m³/s), "Yuan" (2 158 m³/s), "Li" (551 m³/s) ja "Miluo", jotka muodostavat yhteensä yli 6 000 m³/s keskivirtaaman järveen. Myös osa Jangtsejoen virrasta valuu Dongtingjärveen, sillä järvestä johtaa mahtijokeen neljä uomaa.


title: Dongtingjärvi

text: Laskuvesien mukana järveen kulkeutuu runsaasti kiintoainesta. Järveä ruopataan säännöllisesti tämän vastatoimena. Ruoppaamalla myös sujuvoitetaan jokiliikennettä, madalletaan tulvakorkeutta ja hankitaan maa-ainetta rakentamiseen.


title: Dongtingjärvi

text: Osa järvestä on suojeltua aluetta. Järvi kuuluu esimerkiksi uhanalaisen rosopyöriäisen esiintymisalueisiin. Järvi tunnetaan myös uhanalaisten kiljuhanhien talvehtimisalueena.


title: Sautunjärvi

text: Sautunjärvi on Varsinais-Suomessa Laitilan Korvessa oleva järvi, joka kuuluu Sirppujoen vesistöön.


title: Sautunjärvi

text: Järven pinta-ala on 41 hehtaaria ja se on 1,3 kilometriä pitkä ja 800 metriä leveä. Siihen laskee kymmenen metsäojaa. Järven luusua sijaitsee järven pohjoisrannalla, josta saa alkuunsa 700 metriä pitkä laskuoja Korvenjärveen.


title: Sautunjärvi

text: Järvellä on on 4,8 kilometriä rantaviivaa ja sen ranta on pääosin moreenipohjaista metsämaastoa. Järvellä on yksi 40 metriä pitkä saari. Rannoille on rakennettu yli 30 loma-asuntoa, joille johtaa tiet Kalannista.


title: Sautunjärvi

text: Järvessä elää rapuja.


title: Eugen Ehrlich

text: Eugen Ehrlich (Tšernivtsi, Itävalta 1862 – Wien, Itävalta 1922) oli itävaltalainen asianajaja ja oikeussosiologi. Teorioissaan hän edusti vapaaoikeudellista koulukuntaa.


title: Eugen Ehrlich

text: Teoksissaan Ehrlich erotteli toisistaan "valtiollisen oikeuden", "juristioikeuden" ja "elävän oikeuden". Viimeksi mainittu koostuu Ehrlichin mukaan yhteiskunnallisista organisaatio- ja toimintanormeista. Yhteiskunnan Ehrlich käsitti "toisiinsa kosketuksissa olevien inhimillisten sidosten kokonaisuudeksi". Näitä sidoksia ovat muun muassa perhe. Käytännönläheisillä teorioillaan Ehrlich pyrki siihen, että hänen aikansa oikeudenkäytössä turvauduttaisiin enemmän lainsäädännön ulkopuolisiin tietolähteisiin silloin vallinneen käsitelainopin vastaisesti.


title: Eugen Ehrlich

text: Ehrlich opiskeli lakitiedettä Wienin yliopistossa ja sai tohtorin arvon vuonna 1886. Koulutuksen saaneena hän opetti samassa yliopistossa vuoteen 1894. Vuosina 1895–1897 hän oli roomalaisen oikeuden dosentti.


title: Ornitopodit

text: " Ornithopoda " oli linnunlantioisten lahkoon kuulunut osalahko, johon kuuluneet dinosaurukset elivät jurakauden keskivaiheesta liitukauden lopulle. Niitä esiintyi kaikkialla maailmassa ja ne elivät monenlaisissa elinympäristöissä. Aikaisemmin "Ornithopodaan" laskettiin lähes kaikki linnunlantioiset dinosaurukset. Nykyisin kuitenkin monet ennemmin tähän osalahkoon luetuista dinosauruksista on sijoitettu muihin ryhmiin. Kuitenkin "Ornithopoda" oli suurin linnunlantioisiin kuuluvista ryhmistä. Tämä osalahko määritellään hammasrivin ja leukanivelten perusteella.


title: Andrew Murray (jääkiekkoilija)

text: Andrew Murray (s. 6. marraskuuta 1981 Selkirk, Manitoba, Kanada) on kroatialais-kanadalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Murray pelasi urallaan NHL:ssä yhteensä 221 runkosarjaottelua tehopistein 24+16=40 ja keräten 36 jäähyminuuttia. Hän pelasi uransa kaksi viimeistä kauttaan KHL-joukkue Medveščak Zagrebissa ja hankki tämän myötä myös Kroatian kansalaisuuden.


title: Andrew Murray (jääkiekkoilija)

text: Murray pelasi kaksi kautta kotikaupungissan MJHL-juniorisarja Selkirk Steelersissa, joista jälkimmäisen kauden 2000–2001 päätteeksi hänet valittiin sarjan ensimmäiseen tähdistökentälliseen. Tämän jälkeen Columbus Blue Jackets varasi Murrayn kahdeksannella kierroksella 242. pelaajana . Vuodet 2001–2005 hän kävi Bemidji State Universitya. Kaudella 2001–2002 Murray oli joukkueen toiseksi paras maalintekijä ja kolmanneksi paras pistemies tehoilla 15+15=30. Hänet valittiin kauden päätteeksi CHA:n tulokkaiden tähdistökentälliseen. Kahdella seuraavalla kaudella Murray toimi BSU:n varakapteenina. Kaudella 2002–2003 hän oli joukkueen paras syöttäjä ja toiseksi paras pistemies Marty Gouletin jälkeen tehoilla 9+18=27. Kaudella 2004–2015 Murray nousi BSU:n kapteeniksi ja hän oli toiseksi paras pistemies Brendan Cookin jälkeen tehoilla 16+22=38. Murray voitti kauden päätteeksi CHA:n mestaruuden. Hänet valittiin sarjan vuoden pelaajaksi, vuoden skolastisimmaksi pelaajaksi sekä ensimmäiseen tähdistökentälliseen.


title: Andrew Murray (jääkiekkoilija)

text: Elokuussa 2005 Murray teki tulokassopimuksen Columbus Blue Jacketsin kanssa. Hän pelasi seuran organisaatiossa kaksi ensimmäistä kauttaan kokonaan farmijoukkue Syracuse Crunchissa, AHL:ssä. Kaudella 2007–2008 Murray nousi Blue Jacketsin NHL-miehistöön, jossa hän pelasi 39 runkosarjaottelua tehopistein 6+4=10. Murray teki NHL-debyyttinsä 27. joulukuuta 2007 vieraissa Nashville Predatorsia vastaan. NHL-uransa avausmaalin hän teki 2. tammikuuta 2008 Anaheim Ducksin Jean-Sébastien Giguèren taakse. Maaliskuussa 2008 Murray teki kolmivuotisen ja yksisuuntaisen tulokassopimuksen Blue Jacketsin kanssa.


title: Andrew Murray (jääkiekkoilija)

text: Ensimmäisellä kokonaisella NHL-kaudellaan 2008–2009 Murray teki NHL:n yhden kauden piste-ennätyksensä tehtyään 67 runkosarjaottelussa tehot 8+3=11. Kausi 2010–2011 hänellä jäi vain 29 ottelun mittaiseksi alavartalovamman vuoksi. Heinäkuussa 2011 Murray teki vapaana agenttina vuoden mittaisen ja kaksisuuntaisen sopimuksen San Jose Sharksin kanssa. Hän pelasi kaudesta 2011–2012 kuitenkin valtaosan NHL:n puolella, kunnes Sharks asetti Murrayn siirtolistalle ja lähetti hänet loppukaudeksi farmijoukkue Worcester Sharksiin helmikuussa 2012. Kesäkuussa 2012 Sharks kauppasi Murrayn pelaajaoikeudet ja kesän varausvuoron Detroit Red Wingsiin vaihdossa Brad Stuartiin. Red Wings ei ollut kuitenkaan halukas pitämään Murrayta, joten hän teki vapaana agenttina vuoden mittaisen ja kaksisuuntaisen sopimuksen St. Louis Bluesin kanssa saman kesän heinäkuussa. Murray pelasi kauden 2012–2013 lähes kokonaan AHL-joukkue Peoria Rivermenissa ja hän sai tililleen yhden NHL-ottelun.


title: Andrew Murray (jääkiekkoilija)

text: Kaudeksi 2013–2014 Murray siirtyi vuoden mittaisella sopimuksella KHL:n kroatialaisjoukkue Medveščak Zagrebiin. Hän nousi joukkueen varakapteeniksi ja hankki Medveščakissa pelatessaan myös Kroatian kansalaisuuden. Huhtikuussa 2014 Murray teki joukkueen kanssa kaksivuotisen jatkosopimuksen. Kaudella 2014–2015 hän nousi Medveščakin kapteeniksi. Murray lopetti pelaajauransa kevääseen 2015.


title: Andrew Murray (jääkiekkoilija)

text: Murray edusti Kroatiaa IB-divisioonan MM-kilpailuissa vuonna 2015, jolloin hän oli joukkueen paras pistemies ja syöttäjä tehoilla 3+5=8.


title: Yoshinori Mutō

text: Yoshinori Muto (; s. 15. heinäkuuta 1992 Tokio) on japanilainen jalkapalloilija, pelipaikaltaan yleisimmin vasen laituri. Hän siirtyi kotimaansa ylimmällä sarjatasolla J. Leaguessa pelaavasta FC Tokyosta vuonna 2015 Saksaan Mainz 05:een ja vuonna 2018 edelleen Englantiin Newcastle Unitediin.


title: Yoshinori Mutō

text: Muto debytoi Japanin A-maajoukkueessa syyskuussa 2014.


title: Yoshinori Mutō

text: Englannin Valioliigan suurseura Chelsea teki Mutosta huhtikuussa 2015 arviolta neljän miljoonan punnan arvoisen tarjouksen.


title: Yoshinori Mutō

text: Mutolla on taloustieteen tutkinto Keion yliopistosta, jossa hän opiskeli vuosina 2010–2013.


title: Viisi kaunista yötä

text: Viisi kaunista yötä on vuonna 1986 ilmestynyt Yön single. Sen molemmat kappaleet ovat samana vuonna julkaistulta albumilta "Äänet".


title: Tia-Maria

text: Tia-Maria on maaliskuussa 1987 ilmestynyt Yön single. Juice Leskisen sanoittama nimikappale on mukana seuraavan vuoden tammikuussa julkaistulla albumilla "Lanka palaa". Sen sävellys on merkitty koko yhtyeen nimiin, mutta todellisuudessa kappaleen on säveltänyt kitaristi Markku Petander. Leskisen mukaan se on saanut nimensä jamaikalaisesta Tia Maria -kahvilikööristä. B-puolen "Siilinjärvi-rock" on myöhemmin julkaistu vain vuoden 1998 kokoelmalla "Yön pimeä puoli".


title: Tia-Maria

text: Yön neljä edellistä singleä eivät nousseet myyntilistoille, mutta "Tia-Maria" oli huhtikuussa 1987 Suosikin kokoamalla singlelistalla sijalla 14. Varsinainen hitti siitä tuli kuitenkin vasta 1990-luvulla.


Yhdysvaltain alle 18-vuotiaiden jääkiekkomaajoukkue edustaa Yhdysvaltoja alle 18-vuotiaiden maailmanmestaruuskilpailuissa. Joukkue on saavuttanut tähän asti eniten mestaruuksia ja mitaleita kaikissa alle 18-vuotiaiden turnauksissa yhteensä vuodesta 1999 alkaen.


title: Tia Maria

text: Tia Maria on jamaikalainen tumma likööri, jonka alkoholipitoisuus on 26,5 %. Sen makuaineina ovat kahvipavut, jamaikalainen rommi, vanilja ja sokeri. Tia Marian kaltaista kahvilikööriä on Jamaikalla valmistettu jo 1700-luvulta lähtien.


title: Tää kesä

text: Tää kesä on vuonna 1987 ilmestynyt Yön single. Kumpaakaan sen kappaleista ei julkaistu studioalbumilla, mutta ne ovat mukana useilla kokoelmilla. Single on Yön viimeinen levytys, jolla 1985 yhtyeeseen liittynyt kitaristi Markku Petander soittaa. B-puolen kappaleen nimen on levyn kansitekstien mukaan keksinyt Pedro Hietanen. Singlen kansikuva puolestaan on otettu Ibizalla ilman siinä esiintyvän henkilön lupaa.


title: Tää kesä

text: "Tää kesä" nousi Seura-lehden kokoamalla singlelistalla viidenneksi, Mitä Suomi soittaa -listalla sijalle 10 ja Suosikin listalla sijalle 19, ollen parhaiten menestynyt Yön single sitten vuoden 1984 "Joutsenlaulun".


title: Kronos Quartet Performs Philip Glass

text: Kronos Quartet Performs Philip Glass on yhdysvaltalaisen jousikvartetti Kronos Quartetin albumi, joka julkaistiin vuonna 1995 levymerkillä Nonesuch Records. Levyllä on Philip Glassin sävellyksiä.


title: Kronos Quartet Performs Philip Glass

text: Kappaleet säveltänyt Philip Glass.


title: Howl, USA

text: Howl, USA on yhdysvaltalaisen jousikvartetti Kronos Quartetin albumi, joka julkaistiin vuonna 1996 levymerkillä Nonesuch Records.


title: Leiki

text: Leiki Oy on suomalainen ohjelmistoyritys, joka tarjoaa patentoitua teknologiaa verkkosivustoille sisällön löytämiseen ja mainonnan kohdentamiseen. Teknologia perustuu yksityiskohtaiseen automaattiseen sisältöanalyysiin ja reaaliaikaiseen käyttäjän kiinnostusten oppimiseen. Leikin asiakkaita ovat kustantajat, vähittäiskauppiaat ja mainosalan yritykset Euroopassa ja Yhdysvalloissa.


title: Leiki

text: Yrityksen pääkonttori sijaitsee Helsingissä ja Yhdysvaltain toimisto Piilaaksossa. Yrityksen on perustanut Petrus Pennanen Helsingissä vuonna 2000.


title: Leiki

text: Yhtiön tuote on nimeltään "Leiki Focus". Tuote liitetään johonkin verkkosivustoon. Sivustossa tuote toimii siten, että se näyttää sivuston käyttäjälle tätä kiinnostavaa sisältöä. Tuotteen avulla voidaan myös kohdentaa mainontaa ja mainoskampanjoita sivuston käyttäjille. Tuotteen ominaisuuksiin kuuluu, että se analysoi sivujen sisältöä. Voidakseen näyttää sisältöä ja mainoksia käyttäjälle tuote tarkkailee käyttäjän kiinnostuksen kohteita ja vertaa sivujen sisältöä niihin.


title: Leiki

text: Leiki on koko historiansa ajan kehittänyt Leiki Focus -tuotetta. Tuotteen kyky analysoida sisältöjä ja päätellä käyttäjien kiinnostuksia perustuu ontologiaan, jossa yli 2 miljoonaa sanayhdistelmää liittyy yli 100 000 kieliriippumattomaan käsitteeseen.


title: Leiki

text: Suomessa mm. Yleisradion, MTV:n, Alma Median, Talentumin ja Allerin verkkopalveluihin on kytketty Leikin järjestelmä. Yhdysvalloissa Leikin asiakkaisiin kuuluu maailman suurin sisällönsuositteluverkosto Outbrain.